text: Suomi kohtasi Szombathelyssa, Unkarissa olympialaisten Euroopan esikarsinnan avausottelussaan Viron, jonka se voitti tiukassa ottelussa lukemin 3–2. Toisessa ottelussaan Suomi voitti Unkarin 3–0. Turnauksen välierässä Suomi kohtasi Belgian, jonka se oli kohdannut jo EM-kilpailujen jatkolohkossa. Suomi voitti ottelun suoraan kolmessa erässä vielä selvemmin kuin EM-kilpailuissa. Turnauksen finaalissa Suomi kohtasi MM-hopeajoukkue Puolan. Suomi ei löytänyt merkityksettömäksi tiedettyyn otteluun parasta lataustaan ja hävisi sen suoraan kolmessa erässä. Urheilutoimittajain liitto valitsikin lentopallomaajoukkueen vuoden joukkueeksi Suomessa.


title: Suomen miesten lentopallomaajoukkueen historia

text: Suomen paikka varsinaiseen Euroopan olympiakarsintaturnaukseen Turkin Izmiriin varmistui jo ennen esikarsinnan finaalia, kun maailmancupissa Venäjä ja Bulgaria voittivat omat ottelunsa ja etenivät suoraan Pekingin olympialaisiin.


text: Suomi nousi joulukuussa maailmanrankingin 33. sijalta 22:nneksi, joka on maan paras sijoitus kautta aikojen. Euroopan rankingissa Suomi nousi yhdeksänneksi.


text: Suomi jatkoi tammikuussa 2008 pelejään Turkin Izmirissä pelattavassa olympiakarsintaturnauksessa. Joukkue voitti avauspelissään isäntämaa Turkin viidessä erässä lukemin 3–2 (32–34, 25–18, 22–25, 25–22, 15–12). Se jatkoi otteluitaan seuraavana päivänä EM-pronssimitalisti Serbiaa vastaan. Suomi ei löytänyt keinoja Serbian kukistamiseen vaan joutui tyytymään tiukkojen erien jälkeen tappioon lukemin 0–3 (24–26, 23–25, 18–25). Alkulohkon viimeisessä ottelussaan Suomi tarvitsi ottelussaan Saksaa vastaan puhtaan 3–0-voiton selvitäkseen turnauksen välieriin, ja sen se myös hankki.


text: Turnauksen välierissä Suomi kohtasi Euroopan mestaruuden voittaneen Espanjan. Tappiollisen avauserän jälkeen Suomi tasoitti ottelun, mutta kolmannessa ja neljännessä erässä Espanja oli selvästi parempi ja voitti eräluvuin 1–3. Täten Suomi ei selviytynyt vuoden 2008 kesäolympialaisiin.


text: Suomen maajoukkueesta jäi useat runkopelaajat pois lentopallon maailmanliigasta kesällä 2008. Maajoukkuekapteeni Tuomas Sammelvuo sekä luottokeskitorjuja Janne Heikkinen halusivat lepoa pitkän sarjakauden jälkeen kuten myös libero Tapio Kangasniemi. Lisäksi Olli Kunnari oli poissa kuusi avausottelua maailmanliigasta sekä Mikko Esko Amerikan-kiertueen.


text: Suomen tie oli kivinen ensimmäisissä otteluissa. Avausviikonloppuna USA oli parempi erin 3-1 sekä 3–0, jonka jälkeen Suomi nöyrtyi vielä Espanjalle kaksi kertaa ja Amerikan-kiertueella Yhdysvalloille myös kaksi kertaa. Olli Kunnarin sekä uuden liberon Pasi Hyvärisen mukaan tulo maajoukkueeseen Bulgaria kotiviikonloppuun kuitenkin muutti tilanteen täysin. Suomi oli vielä kotiviikonloppunaan avauspelissä huonompi, mutta toisessa joukkue otti ensimmäisen voittonsa. Heti perään Bulgariassa Suomi otti toisen riemukkaan voiton MM-kolmosesta ja lähti jännittävistä asetelmista kotiviikonloppuun. Maailmanliigan päätöspeleissä kotona Euroopan mestari Espanja oli vastaantulija, ja Suomi nousi kolmanneksi lohkossaan ja varmisti paikan liigassa sekä pelillisesti että myös kriteerinä olleen yleisömäärän perusteella.


text: Mauro Berruto ajoi sisään rohkeasti nuoria pelaajia jotka kasvoivat uusiin mittoihin kesän aikana. Urpo Sivula teki vakuuttavan läpimurron kuten myös uudeksi sensaatioksi noussut Pasi Hyvärinen, joka tuli mukaan liigan keskivaiheilla nousten lopulta maailmanliigan parhaimmaksi vastaanottajaksi tilastoissa.


text: Vuonna 2009 Suomen toistaiseksi merkittävin saavutus oli 3–2 (22–25, 23–25, 25–22, 25–22, 17–15) kotivoitto maailman ranking 1:stä Brasiliasta Maailmanliigassa 4. heinäkuuta. Kyseessä oli Suomen kaikkien aikojen ensimmäinen voitto Brasiliasta. Elokuussa Tampereella pelatuissa MM-karsinnoissa Suomi voitti Belgian erin 3–2 mutta hävisi Saksalle erin 1–3 ja Venäjälle 0–3 eikä selviytynyt seuraaviin MM-kisoihin. Myöhemmin samana vuonna Suomi koki pettymyksen ja tippui myös EM-kisoissa mitalipeleistä.


text: Suomen maajoukkueen päävalmentaja Mauro Berruto sai runsaasti kritiikkiä MM-kisapaikan karattua. Suomen pelaajien otteet olivat väsyneen oloisia, eikä joukkue missään vaiheessa esittänyt parastaan. Berrutoa moitittiin liian kovasta harjoittelutahdista, joka väsytti pelaajt. Berruto ei ottanut kritiikkiä vastaan, vaan sanoi että tietää mitä tekee.


text: Maajoukkueessa lopettivat kapteeni Tuomas Sammelvuo ja pitkäaikainen luottopelaaja Janne Heikkinen. EM-karsinnoissa joukkue selvitti tiensä EM-kisoihin oman karsintalohkonsa voittajana. Maailmanliigassa Suomi oli alkulohkonsa kolmas. Edelle kirivät Venäjä ja USA. Suomi pystyi voittamaan molemmat maat kertaalleen, ja Egyptin Suomi voitti neljästä ottelusta kolme kertaa.


text: Kausi oli pitkäaikaisen päävalmentaja Mauro Berruton viimeinen Suomen peräsimessä, kun hän purki sopimuksensa ja siirtyi Italian maajoukkueen päävalmentajaksi.


text: Suomen uudeksi päävalmentajaksi pestattiin entinen huippupelaaja ja nykyinen huippuvalmentaja Daniel Castellani. Tuomas Sammelvuo päätti tehdä paluun maajoukkueeseen, ja myös henkeä edelliskesän vetänyt Olli Kunnari teki myös paluun maajoukkueeseen. Suomi aloitti totutusti pitkän leirijakson vapun jälkeen Castellanin johdolla. Joukkue pelasi kaksi harjoitusottelua toukokuun puolessa välissä maailmanlistan yhdentenätoista olevaa ja olympialaisissa 2008 viidenneksi sijoittunutta Kiina vastaan. Maajoukkuedebyyttinsä otteluissa tekivät yllätysnimet: Jani Sippola, Jarmo Korhonen ja Tommi Roininen.


text: Maailmanliigan alkulohkossa Suomen vastustajat ovat Argentiina, Portugali ja Serbia. Ensimmäisissä otteluissa Portugalissa Suomi pelasi osittain kakkosryhmällä – muun muassa Olli Kunnari ja Mikko Esko olivat poissa. Suomi hävisi Portugalille molemmat ottelut, ensimmäisen erin 3–2 ja toisen 3–1.


text: Seuraavaksi Suomi kohtasi vierasotteluissa Serbian. Ykköspassari Mikko Esko liittyi joukkueeseen mutta keskitorjuja Matti Oivanen oli poissa edellisviikonlopun loukkaantumisen vuoksi. Maailmanlistan kolmannella sijalla ollut Serbia hävisi Suomelle erin 1–3 mutta toisessa kotijoukkue voitti erin 3–0. Maajoukkuedebyyttinsä viikonlopun otteluissa teki Sauli Sinkkonen.


text: Kotiottelunsa Argentiinaa vastaan Suomi hävisi erin 2–3 ja 0–3. Serbian Suomi voitti Tampereella toisessa osaottelussa, häviten ensimmäisen erin 2–3. Tuomas Sammelvuo korvasi Argentiina-otteluista lähtien epävarmasti pelanneen Jarmo Korhosen joukkueen liberona. Suomi paransi peliään maailmanliigassa jälleen jatkuvasti, ja viimeiset ottelut olivat suomalaisten parhaimmat. Kotikentällään Suomi voitti Serbian toistamiseen erin 3–2 ja hävisi tiukasti 2–3 erin. Argentiinassa Suomi otti vierasvoiton erin 1–3 ja tappion erin 3–2.


text: Päätösviikonloppuna Portugali kaatui kaksi kertaa, ensin erin 3–2 ja sitten 3–0. Tommi Roininen debytoi viimeisessä Portugali-ottelussa Suomen avauskokoonpanon liberona ensimmäistä kertaa. Suomen lopulliseksi sijoitukseksi Maailmanliigassa tuli 10. sija.


text: Ennen kauden päätapahtumaa, lentopallo EM-kisoja, Suomi pelasi useita harjoitusmaaotteluita, mikä erosi Mauro Berruton aikaisesta valmistautumistyylistä. Peräti 11 harjoitusottelua ennen EM-kisoja, ja yhdeksän voittoa niistä antoivat hyvät lähtökohdat joukkueelle kisoihin, joihin lähdettiin hakemaan EM-mitalia. Suomi avasi kisat 3–1 tappiolla Ranskalle ja taipui seuraavana päivänä Mauro Berruton valmentamalle Italialle erin 3–0. Kun Belgia voitti Ranskan erin 3–1, päätösottelussa piti Suomen hoitaa Belgia suoraan erin 3–0, jotta jatkopaikka pudotuspeleihin varmistuisi. Suomi voitti Belgian hyvällä pelillä erin 3–0 ja jatkoi pelejään EM-kisoissa.


text: Suomi kohtasi pudotuspelien ensimmäisellä kierroksella Slovenian, jolle maajoukkue oli hävinnyt aiemmin valmistavissa harjoitusotteluissa. Nyt Suomi voitti Slovenian tiukasti erin 3–2 ja jatkoi puolivälieriin. Puolivälieräkamppailuun Italiaa vastaan Suomen valmistautumisaika jäi alle vuorokauteen, koska kisajärjestäjät muuttivat alkuperäistä ohjelmaa. Suomi hävisi Berruton Italialle jälleen erin 3–1, mutta pelasi pirteästi. Joukkueen passari Mikko Esko totesi, että "Suomi ylsi siihen, mihin joukkue peruspelillä pystyy, mutta mitalipeleihin olisi tarvittu huippuonnistuminen".


text: Suomi aloitti jo edellisvuoden puolella olympiakarsinnat Lontoon kesäolympialaisiin. Se voitti oman olympiakarsintaturnauksensa ja eteni näin toukokuussa 2012 pelattuun Euroopan olympiakarsintaturnaukseen. Suomen kanssa samassa alkulohkossa pelasivat Italia, Saksa ja Slovakia olympiakarsintaturnauksessa. Suomi hävisi avausottelussaan Italialle tiukasti erin 3–2 ja toisessa ottelussa Saksalle erin 3–1 menettäen näin käytännössä mahdollisuudet Lontoon kesäolympialaisiin. Viimeisessä ottelussa Suomi koki myös tappion Slovakialle eikä selviytynyt näin Lontoon kesäolympialaisiin.


text: Maailmanliigassa Suomi kohtasi alkulohkossaan Brasilian, Kanadan ja Puolan. Neljästä turnauksesta Suomi keräsi kolme voittoa, kaksi Kanadasta ja yhden Puolasta, ja yhdeksän tappiota sijoittuen lohkossaan viimeiseksi eli neljänneksi. Maajoukkue säilytti kuitenkin paikkansa maailmanliigassa pistevertailujen turvin muiden lohkojen heikompien joukkueiden välillä. Pitkäaikainen maajoukkuekapteeni Tuomas Sammelvuo päätti samalla maajoukkueuransa maailmanliigan päätösottelussa Kanadaa vastaan Tampereella.


text: Syksyn 2012 EM-karsinnoissa Suomi pelasi samassa lohkossa Kreikan, Romanian ja Montenegron kanssa. Suomi lähti karsintoihin ennakkosuosikkina, sillä se oli selvästi korkeammalla maailmanlistalla kuin vastustajansa. Suomi voitti avausturnauksessa Kreikassa sekä Romanian että Montenegron mutta hävisi Kreikalle. Kotiturnauksessaan se varmisti lohkovoiton ja pääsyn 2013 vuoden EM-kisoihin. Päävalmentaja Daniel Castellanin kanssa solmittu kaksivuotisen sopimuksen kausi päättyi turnaukseen.


title: Cyril Dessel

text: Cyril Dessel (s. 29. marraskuuta 1974 Rive-de-Gier, Ranska) on ranskalainen maantiepyöräilijä, joka kilpaili ammattilaisena vuosina 2000–2011.


title: Cyril Dessel

text: Dessel aloitti ammattilaisuransa Jean Delatour -tallissa vuonna 2000, jolloin hän voitti Grand Prix Ostenfenster -kilpailun. Kaudet 2003–2004 hän edusti Phonak Hearing Systems -joukkuetta ja vuosina 2005–2011 Ag2r-tallia.


title: Cyril Dessel

text: Dessel sijoittui vuoden 2006 Ranskan ympäriajon kymmenennellä etapilla toiseksi irtiottokumppaninsa Juan Miguel Mercadon jälkeen saaden sekä kokonaiskilpailun johtajan maillot jaune- että mäkikilpailun johtajan maillot à pois -paidan haltuunsa yhden etapin ajaksi. Hän sijoittui kokonaiskilpailussa lopulta kuudenneksi sen jälkeen kun Floyd Landis oli hylätty doping-käryn vuoksi. Samana vuonna Dessel voitti lisäksi Välimeren ajon kokonaiskilpailun ja neljännen etapin sekä Tour de l'Ain -kilpailun kokonais- ja pistekilpailun sekä ensimmäisen etapin.


title: Cyril Dessel

text: Vuonna 2008 Dessel voitti Dunkerquen neljän päivän ajon viidennen ja Katalonian ympäriajon toisen osuuden. Dauphiné Libéréssä hän voitti neljännen etapin ja sijoittui kokonaiskilpailussa kuudenneksi. Ranskan ympäriajossa hän sijoittui Pyreneillä ajetulla yhdeksännellä etapilla kolmanneksi ja voitti Alpeilla ajetun 16. etapin oltuaan loppukirissä paras neljän miehen kärkiryhmästä.


title: Mohamed Sayyed Tantawi

text: Mohammed Sayyed Tantawi (; 28. lokakuuta 1928 – 10. maaliskuuta 2010) oli sunnimuslimeihin kuulunut egyptiläinen uskonnollinen auktoriteetti. Hän oli Al-Azharin moskeijan suurimaami, joka samalla toimi Al-Azharin yliopiston johdossa.


title: Mohamed Sayyed Tantawi

text: Vuonna 1986 Tantawi sai nimityksen Egyptin suurmuftiksi. Hän tuomitsi julkisuudessa itsemurhaterrorismin, joka on aiheuttanut länsimaisen islamkuvan muuttumisen kielteisemmäksi. Hän myös korosti, että naisen sukupuolielinten silpominen ei ole islamiin kuuluva tapa.


title: Hyperalgesia

text: Hyperalgesia on kivunarkuutta ja herkistynyttä kivuntuntoa. Se voi olla seurausta kipureseptoreita sisältävään kudokseen tai ääreishermostoon kohdistuvasta vauriosta. Hyperalgesia jaetaan ensisijaiseen ja toissijaiseen tyyppiin. Ensisijainen hyperalgesia ilmenee suoraan vahingoittuneessa kudoksessa ja toissijainen hyperalgesia vahingoittuneen kudosalueen ympärillä sijaitsevalla vahingoittumattomalla alueella.


title: Jubba Airways

text: Jubba Airways on somalialainen lentoyhtiö. Se on perustettu vuonna 1998 ja sen pääkonttorit sijaitsevat Dubaissa ja Mogadishussa. Yhtiö perustettiin Calgaryssa.


title: Jubba Airways

text: Jubba Airways lentää Arabiemiirikuntiin, Djiboutiin, Saudi-Arabiaan ja Somaliaan.


title: Jubba Airways

text: Heinäkuussa 2016:


title: Sweden Rock Festival

text: Sweden Rock Festival on vuosittainen rock- ja metallimusiikkiin keskittyvä festivaali. Se on järjestetty vuodesta 1992 lähtien.


title: Sweden Rock Festival

text: Ensimmäisenä vuonnaan festivaali oli yksipäiväinen ja se järjestettiin Olofströmin kunnassa. Seuraavan viiden vuoden ajan festivaali järjestettiin kaksipäiväisenä Karlshamnissa. Vuonna 1998 festivaali siirtyi nykyiselle paikalleen Sölvesborgiin. Vuodesta 2007 eteenpäin festivaali on kestänyt neljä päivää, joiden aikana on esiintynyt noin 70 yhtyettä. Esiintymässä on lähinnä hardrock- ja heavymetal-yhtyeitä menneiltä vuosikymmeniltä.


title: Sweden Rock Festival

text: Festivaaleilla on esiintynyt useita tunnettuja rockyhtyeitä ja -artisteja, kuten Aerosmith, Judas Priest, Mötley Crüe, Dio, Bruce Dickinson, Yngwie Malmsteen, Twisted Sister, Europe, Deep Purple, Accept, Motörhead, Lynyrd Skynyrd, Scorpions, Porcupine Tree, Alice Cooper, Testament, Uriah Heep ja W.A.S.P..


title: CentOS

text: CentOS (lyhenne sanoista Community Enterprise Operating System) on Red Hatin kaupalliseen Red Hat Enterprise Linuxiin (RHEL) pohjautuva GNU/Linux -käyttöjärjestelmän jakelupaketti, joka pyrkii toiminnalliseen yhteensopivuuteen sen kanssa.


title: CentOS

text: CentOS:n tarkoituksena on tarjota yritystason käyttöjärjestelmästä maksuton versio.


title: CentOS

text: Red Hat julkaisee Red Hat Enterprise Linuxin lähdekoodin GNU GPL -lisenssillä, mutta binääriversiot ovat maksullisia. CentOS-projektin kehittäjät kääntävät RHEL:n lähde-RPM-paketeista maksuttoman uudelleenjakelun. Red Hatin logo ei kuitenkaan saa näkyä uudelleenjakelussa, eikä siinä saa viitata Red Hatiin tavaramerkillisistä syistä. Näin vältetään sekaannukset kaupallisen RHEL:n ja maksuttoman CentOS:n välillä. Red Hatiin viitataankin nimellä PNAELV (Prominent North American Enterprise Linux Vendor).


title: CentOS

text: Red Hat on osallisena CentOS:n kehittämisessä.


title: CentOS

text: CentOS käyttää RPM-paketinhallintaa, jonka pääasiallisena paketinhallintaohjelmana on komentorivikäyttöinen yum. Graafisessa tilassa paketinhallintaohjelmana voidaan käyttää Red Hatin kehittämää up2date-ohjelmaa. Virallisten RPM-pakettien lisäksi on myös mahdollista käyttää Red Hatin tekemiä RPM-paketteja, sillä CentOS on täysin binääriyhteensopiva Red Hat Enterprise Linuxin kanssa. Paketit eroavat lähinnä kuvitusten, kuten logojen osalta.


title: CentOS

text: CentOS:a pyritään kehittämään samaan tahtiin kuin Red Hat Enterprise Linuxia. Versionumeroinnin osalta ne ovatkin hyvin samanlaisia.


title: Stadskanaal

text: Stadskanaal on kunta ja kaupunki Alankomaissa Groningenin provinssissa. Asukkaita kunnassa on 33 774 (1.2.2008) ja väestötiheys on 287/km². Kunnan pinta-ala on 119,96 neliökilometriä, josta vettä on 2,11 km². Kunnan keskustaajama on samanniminen kuin kuntakin. Asukkaita keskustaajamassa on noin 20 000.


title: Stadskanaal

text: Alteveer, Barlage, Blekslage, Braamberg, Ceresdorp, Höchte, Holte, Horsten, Kopstukken, Mussel, Musselkanaal, Onstwedde, Oomsberg, Smeerling, Stadskanaal, Sterenborg, Tange, Ter Maarsch, Ter Wupping, Veenhuizen, Vledderhuizen, Vledderveen, Vosseberg, Wessinghuizen.


title: Lady in Black

text: ”Lady in Black” on brittiläisen rockyhtye Uriah Heepin kappale, joka julkaistiin vuonna 1971 "Salisbury"-albumilla sekä erikseen singlenä. Kappale koostuu ainoastaan kahdesta soinnusta ja kertoo tarinan mustiin pukeutuneen naisen kohtaamisesta.


title: Lady in Black

text:
Kappaleen on säveltänyt ja sanoittanut kosketinsoittaja-kitaristi Ken Hensley, joka myös laulaa kappaleen. Hensley sai inspiraation kappaleeseen nähtyään ikkunasta mustiin pukeutuneen naispuolisen henkilön:
"En koskaan tavannut naista, en koskaan saanut tietää kuka hän oli, mutta hän auttoi luomaan laulun."


title: Lady in Black

text: ”Lady in Black” oli hitti muutamissa Euroopan maissa jo vuonna 1971 (Suomessa 1972). Vuonna 1977 kappale julkaistiin uudelleen, jolloin se nousi suuren suosioon Keski-Euroopassa. Esimerkiksi Saksan liittotasavallassa kappale oli sijalla viisi. Sen ansiosta yhtye saavutti maassa Golden Lion -palkinnon.


title: Lady in Black

text: Singlen b-puolena oli vuosien 1971 ja 1977 julkaisuissa kappale ”Simon the Bullet Freak”, joka ei sisältynyt alkuperäiselle "Salisbury"-albumille. Vuoden 1981 julkaisussa b-puolena oli toinen klassikko ”Easy Livin'”.


title: Lady in Black

text: Yksinkertaisen tarinansa vuoksi ”Lady in Blackiä” on käytetty jopa englannin kielen opetukseen Euroopan maissa.


title: Lady in Black

text: Kappaleesta on tehty useita cover-versioita. Suomalaisen käännöskappaleen ”Nainen tummissa” esitti ensimmäisenä Lemon-yhtye vuonna 1972. Suomenkielisen tekstin teki Vexi Salmi. Vuonna 1987 lastenmusiikkia esittänyt yhtye Jam Jam esitti kappaleesta käännösversion nimeltä ”Kummajainen”.


title: Lady in Black

text: Vuonna 2006 saksalainen Gregorian julkaisi oman kuorosovitetun versionsa. Lisäksi espanjalainen folk metal -yhtye Mägo de Oz on tehnyt kappaleesta käännösversion nimeltä ”Dama Negra” ja romanialainen yhtye Iris on levyttänyt kappaleen nimellä ”Doamna in negru”. Myös suomalainen folk metal -yhtye Ensiferum on tehnyt coverin kappaleesta.


title: Lady in Black

text:
A-puoli
B-puoli


title: Lady in Black

text: Myös ”Bird of Prey” on ollut tiettyjen maiden painosten b-puolena.


title: Grand Palais

text: Grand Palais on suuri lasista rakennettu näyttelyhalli, joka rakennettiin vuoden 1900 Pariisin maailmannäyttelyyn.


title: Grand Palais

text: Rakennus oli suljettuna 12 vuotta laajojen entistämistöiden vuoksi yhden katon lasipaneeleista tipahdettua vuonna 1993. Grand Palais avattiin uudelleen lauantaina 24. syyskuuta 2005.


title: The CBS Radio Mystery Theater

text: The CBS Radio Mystery Theater (CBSRMT, vaihtoehtoisesti pelkkä Mystery Theater) oli vuosina 1974–1982 lähetetty radiokuunnelmasarja, jonka kunnianhimoisena pyrkimyksenä oli esittää radion kultakauden (–1962) tyyppistä ohjelmistoa. Sarjan luoja oli Himan Brown, joka tunnettiin muun muassa Inner Sanctumin ja monien muiden jo 1930-luvulla esitettyjen radiosarjojen tuottajana. Sarjan ensimmäinen jakso lähetettiin 6. tammikuuta 1974 ja viimeinen 31. joulukuuta 1982. Sarjaa lähettiin CBS:n radioverkkoon kuuluvien asemien kautta.


title: The CBS Radio Mystery Theater

text: Sarjaa lähetettiin päivittäin ja yksittäinen jakso oli kestoltaan 60 minuuttia, mukaan lukien uutiset ja mainokset. Tyypillinen lähetysviikko koostui 3–4 uudesta jaksosta, loppujen ollessa uusintoja. Kaikkiaan jaksojen ensiesityksiä oli 1399 ja lähetyksiä 2969.


title: The CBS Radio Mystery Theater

text: Sarjan isäntänä toimi helmikuuhun 1982 asti näyttelijä E. G. Marshall, jonka jälkeen tehtävä siirtyi Tammy Grimesille.


title: The CBS Radio Mystery Theater

text: Alkuperäiskäsikirjoitusten lisäksi sarja sisälsi useiden klassisten tarinoiden dramatisointeja. Kirjailijanimistä mainittakoon muun muassa Edgar Allan Poe, O. Henry, Mark Twain, Ambrose Bierce ja Charles Dickens.


title: The CBS Radio Mystery Theater

text: Sarjassa esiintyi useita sekä valkokankaalta, että radiosta tunnettuja näyttelijöitä. Tunnetuimpiin vakionäyttelijöihin kuuluivat Fred Gwynne, Mercedes McCambridge, Norman Rose, Joan Hackett, Morgan Fairchild, Mason Adams, Keir Dullea, John Lithgow, Tony Roberts ja Howard Da Silva. Vierailevista näyttelijöistä mainittakoon Casey Kasem, Margaret Hamilton, Paul Hecht, Kim Hunter, Agnes Moorehead, Jerry Orbach, Theo Bikel, Marian Seldes, Jerry Stiller, Roy Thinnes, Mandy Patinkin ja 12-vuotias Sarah Jessica Parker.


title: The CBS Radio Mystery Theater

text: Vuonna 1975 CBSRMT voitti arvostetun Peabody-palkinnon. Vuonna 1979 tuottaja Himan Brown sai San Francisco State Universityn myöntämän Broadcast Preceptor Awardin. Vuonna 1990 CBSRMT pääsi Radio Hall of Fameen.


title: The CBS Radio Mystery Theater

text: 1978 julkaistiin kirja, johon oli sovitettu kolme sarjan alkuperäiskäsikirjoitusta novellimuotoon.


title: The CBS Radio Mystery Theater

text: Sam Dannin kirjoittama jakso "Children of Death" toimi pohjana saman kirjailijan vuonna 1979 julkaistulle romaanille "The Third Body". Myös jakso "Goodbye Carl Erich" julkaistiin romaanina 1985.


title: The CBS Radio Mystery Theater

text: Vuonna 1999 McFarland & Company, Inc julkaisi Gordon Paytonin ja Martin Grams Jr.:n kirjan "The CBS Radio Mystery Theater", joka sisälsi sarjan historiikin ja jakso-oppaan.


title: The CBS Radio Mystery Theater

text: 2006 Stahl Consolidated Manufacturing Corporation julkaisi kirjan "The CBS Radio Mystery Theater as an Educational Degree", joka käsitteli sarjan käyttöä opetuksen apuvälineenä.


title: Tim Russert

text: Timothy John Russert Jr. (7. toukokuuta 1950 – 13. kesäkuuta 2008) oli yhdysvaltalainen toimittaja, joka juonsi NBC-televisiokanavan ajankohtaisohjelmaa Meet the Press sekä CNBC/MSNBC-kanavan viikonloppuohjelmaa "Tim Russert". Hän myös toimi yhtenä juontajana NBC:n Yhdysvaltain presidentinvaalien tulosseurantailloissa.


title: Tim Russert

text: Russertin juontamaa Meet the Press -ohjelmaa lähetettiin myös CNBC Europe -kanavalla, joka on katseltavissa useimmissa suomalaisissa kaapelitalouksissa.


title: Tim Russert

text: Russert kuoli kesäkuussa 2008 sydänkohtaukseen.


title: Robert Fernier

text: Robert Fernier (26. heinäkuuta 1895 – 27. toukokuuta 1977) oli ranskalainen taidemaalari ja Ornansin Musée Courbet'n perustaja.


title: Robert Fernier

text: Fernier oli myös kunnialegioonan upseeri.


title: Robert Fernier

text: Merkittäviä teoksia:


title: Tuhokapitalismin nousu

text: *Tuhokapitalismin nousu () on "No Logon" kirjoittajan Naomi Kleinin kolmas teos. Se julkaistiin syyskuussa 2007. Klein teki useamman vuoden journalistista taustatutkimusta ja kenttätyötä maailman kriisialueilla kirjaansa varten .


title: Tuhokapitalismin nousu

text: "Tuhokapitalismin nousussa" Naomi Klein kyseenalaistaa liberaalikapitalismin demokraattisuuden ja vapauden. Hän arvostelee erityisesti talousnobelisti Milton Friedmanin ja Chicagon koulukunnan uusliberalistisia oppeja, joilla on 1980-luvun alusta lähtien ollut suuri vaikutus maailmanpolitiikkaan. Niihin perustuen markkinoita on yhä yleisemmin vapautettu sääntelystä ja julkiselle vallalle kuuluneita toimintoja yksityistetty maailmanlaajuisesti. Naomi Kleinin mukaan tämä on kuitenkin luonut otollisen ympäristön monikansallisten yritysten ylivallalle kansallisten etujen ohittamiseksi maan poliittisen eliitin avulla. Hän väittää myös, että muutos uuteen maailmanjärjestykseen pyritään monessa tapauksessa toteuttamaan käyttämällä hyväksi luonnonkatastrofeja, mutta siinä tarkoituksessa on käytetty myös kidutusta ja sotilaallisia väliintuloja.


title: Tuhokapitalismin nousu

text: Kirjan alkuperäinen nimi "The Shock Doctrine: The Rise of Disaster Capitalism" liittyy sähköšokkien käyttöön kuulusteltavan murtamiseksi ja aivopesuun. Sama logiikka pätee Kleinin mukaan myös suurempiin ihmisryhmiin: Katastrofin jälkeen he ovat alttiita muutoksille, joita muuten jaksaisivat vastustaa. Tämän jälkeen vapaat rahamarkkinat toimivat šokkien koettelemien ihmisten kustannuksella. Klein väittää, että kriisien hyväksikäytön arkkitehti on ekonomisti Milton Friedman, jonka tavoite yksityistämisestä ja valtion roolin minimoimisesta on konkretisoitunut eri puolilla maailmaa. Katastrofit eivät tästä näkökulmasta ole humanitäärisen avun kohteita vaan globalisaation välikappaleita. Katastrofit ”puhdistavat pöydät” ja raivaustyö on valmis uuden liberaalikapitalistisen maailmanjärjestyksen rakentamiseksi. Ihmiset alistetaan passiiviseen rooliin ja eristetään leireille pois kotiseudultaan. Muutos toteutetaan yksityisten yritysten avulla. Sitä hoitavat yksityisiä koulupalveluja myyvät yritykset (New Orleans), hotelliketjut (Sri Lanka) tai turva-alan yritykset (Irak), jossa hyödyn saajana on kansainvälinen sotateollinen kompleksi. Tällaiselle katastrofien hyväksikäytölle hän on antanut nimityksen "tuhokapitalismi".


title: Tuhokapitalismin nousu

text: Klein kertoo, kuinka chileläiset valitsivat vuoden 1970 vapaissa vaaleissa vasemmistolaisen presidentin Salvador Allenden Yhdysvaltojen vastustuksesta huolimatta. Presidentti Richard Nixon määräsi avustajansa ”pistämään Chilen talouden kirkumaan”. CIA:n tuella kenraali Augusto Pinochet suoritti sotilasvallankaappauksen 11. syyskuuta 1973. Pelottelun, kidutuksen, mielivaltaisten vangitsemisten ja teloitusten avulla šokkihoidettu kansakunta hyväksyi vastaan panematta talousneuvonantajina toimineiden Friedmanin ja Chicagon poikien rankat talousreseptit: valtion menoja leikattiin, valtion yrityksiä ja sosiaaliturvaa yksityistettiin, finanssikeinottelulle avattiin portteja, verotusta kevennettiin ja ammattiyhdistysliike kiellettiin. Jopa markkinatalouden äänenkannattaja "The Economist" puhui ”itsesilvonnan orgioista”. Samoja oppeja sovellettiin niin Argentiinassa, Boliviassa, Brasiliassa kuin Uruguayssakin. Mainitut Chicagon pojat olivat ennen vallankumousta Chicagossa opiskelleita.


title: Tuhokapitalismin nousu

text: Tuhokapitalismin nousu kertoo, kuinka Margaret Thatcher Falklandin sodan kriisin varjossa iski ammattiyhdistysliikkeeseen ja uusliberalisoi Britannian politiikan ja talouden.


title: Tuhokapitalismin nousu

text: Klein jättää kertomatta, miten Thatcherin suosio nousu johtui melkein pelkästään siitä, että hänen neljän vuoden aikana tekemänsä friedmanilaiset talousuudistukset saivat Britannian talouden nousuun, ja vain kolme prosenttiyksikköä tuli Argentiinan aloittaman sodan myötä, lisäksi kansan enemmistö oli Thatcherin puolella ay-liikkeen toimintaa vastaan.


title: Tuhokapitalismin nousu

text: Kuinka romutettiin Puolan solidaarisuusliikkeen demokratia- ja osuustoimintaideat? Kuinka Venäjän oligarkiat syntyivät? Klein väittää Milton Friedmanin todenneen Kiinassa vuonna 1980, että Hongkong, jossa ei ole demokratiaa, on vapaampi kuin Yhdysvallat, koska viranomaiset antavat talouselämän toimia vapaasti. Toisaalta Friedman on sanonut, että Kiinassa on edessä "rysähdys", koska se yrittää vapauttaa talouttaan ilman poliittista vapautta.


title: Tuhokapitalismin nousu

text: Kleinin mielestä sodan ja terrorin keskellä Tel Avivin pörssi takoo ennätystuloksia, eikä rauha juurikaan houkuta Israelin oikeistoa. Shimon Peres totesikin, ettei Israel tavoittele lippujen rauhaa vaan markkinoiden rauhaa.


title: Tuhokapitalismin nousu

text: Vaikka Nelson Mandelan johtama vapausliike, ANC, nousi Etelä-Afrikassa valtaan vuonna 1994, Frederik de Klerk onnistui Kansainvälisen valuuttarahaston ja Maailmanpankin tuella ujuttamaan maan lainsäädäntöön ja talousjärjestelmään friedmanilaisen oikeistoliberalismin sisällön. Säilyttääkseen rauhan ANC oli valmis suostumaan jopa rotusortohallituksen ulkomaanvelkojen maksajaksi. Vapauden hintana on ollut köyhyyden lisääntyminen. Alle dollarilla päivässä slummihökkeleissä asuvien työttömien määrä on vuoteen 2006 mennessä kaksinkertaistunut ja lähes miljoona mustaa on häädetty maatiloiltaan. Tuloksena ANC on pettänyt lähes kaikki lupauksensa.


title: Tuhokapitalismin nousu

text: Kleinin kirja sai ilmestyttyään paljon ylistystä. Kirja valittiin mm. Los Angeles Timesin vuoden paras ajankohtainen kirja finalistiksi, New York Timesin kriitikoiden valitsemaksi parhaaksi kirjaksi, The Observerin "vuoden suosikkikirjaksi", Warwick Prize for Writing palkinnon voittajaksi sekä kanadalaisen National Business Book Award palkinnon finalistiksi.


title: Tuhokapitalismin nousu

text: Suomalainen aatehistoriaan erikoistunut toimittaja Tapani Lausti katsoo maailmanlaajuisen talouskriisin vahvistaneen Kleinin ja tämän väitteiden uskottavuutta. Laustin mukaan Klein purkaa talousteoreetikoiden propagandan ja osoittaa heidän palvelevan ennen kaikkea rikkaiden etuja.


title: Tuhokapitalismin nousu

text: Financial Times -lehdessä John Willman kuvasi kirjan olevan "syvästi vääristynyt teos, joka sekoittaa keskenään erillisiä ilmiöitä luodakseen houkuttelevan – mutta epärehellisen – väitteen." "London Review of Books" -lehdessä Stephen Holmes kritisoi kirjaa naiiviksi ja sanoi sen sekoittavan keskenään vapaan markkinatalouden ja joidenkin yritysten predatorisen toiminnan. "New York Times" -lehdessä Tom Redburn toteaa Kleinin olevan "täysin sokea yritteliään kapitalismin välttämättömyydelle siinä, että selvitään minkä tahansa yhteiskuntajärjestelmän väistämättömästä taipumuksesta vaipua pysähtyneisyyteen". "The New York Sun" -lehdessä taloustieteilijä Tyler Cowen sanoi Kleinin retoriikkaa "naurettavaksi" ja kirjaa "todelliseksi taloustieteelliseksi tuhoksi" ja totesi kirjan sisältävän "joukon sepitettyjä väitteitä kuten sen, että Margaret Thatcher olisi luonut Falklandin saarten kriisin (1982) murskatakseen ammattiliitot ja ujuttaakseen vastentahtoiselle Britannian kansalle pidäkkeettömän kapitalismin." Fred Kaplan sanoi "Slate"-lehdessä, että Naomi Kleinin kuvaus vuoden 1993 Venäjän perustuslaillisesta kriisistä "yhteenottona Chicagon-tyylisten kapitalistien ja kunniallisten demokraattien välillä oli naurettava".


title: Tuhokapitalismin nousu

text: Myös libertaristisessa CATO-instituutissa työskentelevät ruotsalainen globaalin kapitalismin puolustaja Johan Norberg ja instituutin varajohtaja David Boaz kritisoivat Kleinin kirjaa.


title: Tuhokapitalismin nousu

text: Boazin mukaan šokit ovat johtaneet useasti taloudellisen vapauden lisääntymisen sijasta sääntelyn lisääntymiseen. Robert Higgs osoittaa kirjassaan Crisis and Leviathan (1987), ja Obaman henkilöstöpäällikkö Rahm Emanuel sanoi haluavansa käyttää finanssikriisin momenttia sääntelyn lisäämiseen. Myös Klein itse vaatii finanssikriisin hyödyntämistä järjestelmän muuttamiseksi radikaalisti kuten 1930-luvullakin (kun sääntelyä lisättiin).


title: Tuhokapitalismin nousu

text: Norbergin mukaan Kleinin päätodiste liberalismin haitallisuudesta ovat vain neljän tarkoitushakuisesti valikoidun maan lyhyet, erikoisesti ja eri tavoin valikoidut ajanjaksot tarkoituksellisesti valituin mittarein, kun taas tutkimalla kaikkia talouttaan vapauttaneita maita koko ajanjaksolta johdonmukaisesti nähdään, että köyhyys ja työttömyys ovat vähentyneet dramaattisesti.


title: Tuhokapitalismin nousu

text: Norberg kirjoittaa, että professori Friedman kutsui Chilen diktatuuria "kammottavaksi" ja "inhottavaksi". Hän ei suostunut Pinochetin neuvonantajaksi, vaan oli Chilessä yksityisen säätiön vieraana, piti puheen siitä, miten talousuudistukset johtavat demokratian palautumiseen, ja kieltäytyi valtiollisten yliopistojen tarjoamista kunniatohtorinarvoista, koska ne olisi voitu tulkita tueksi diktatuurille. Kotimaastaan käsin hän lähetti Chilelle muistion talousuudistussuosituksistaan kuten myös sosialististen diktatuurien johtajille.


title: Tuhokapitalismin nousu

text: Norbergin näkemyksen mukaan Milton Friedman on myös arvostellut Maailmanpankin ja IMF:n politiikkaa ankarasti.


title: Tuhokapitalismin nousu

text: Norberg myös muistuttaa, miten Friedman kannatti yksilönvapautta ja vastusti uuskonservatismia, Irakin sotaa, IMF:ää, valtion rahojen syytämistä avokätisesti sotateollisille komplekseille sekä kaikkia diktatuureja päinvastoin kuin Klein hänen mukaansa tahallaan antaa ymmärtää. Lisäksi Kleinin vahvin todiste globaalista salajuonesta on se, kun eräs ekonomisti kysyi eräässä seminaarissa, voiko korkea inflaatio lisätä uudistusmielialaa. Norbergin mukaan Klein yhdistelee asioita mielivaltaisesti, kuten sähköšokit ja talousuudistukset tai Milton Friedmanin ja uuskonservatismin.


title: Tuhokapitalismin nousu

text: Lisäksi Norbergin mielestä kriisit, kuten sodat ja onnettomuudet, ovat pikemminkin kasvattaneet julkista sektoria kuin markkinasektoria.


title: Tuhokapitalismin nousu

text: Koska taloudellisen vapauden indeksin mukaan kaikki maailman maat neljää lukuun ottamatta ovat vapauttaneet talouttaan vuoden 1980 jälkeen, Kleinin on helppo löytää joukosta diktatuurejakin. Kuitenkin demokratioiden määrä on noussut huomattavasti tänä aikana.


title: Tuhokapitalismin nousu

text: Klein vastasi esitettyy kritiikkiin väittämällä, että Friedman kannatti Irakin sotaa kun sitä valmisteltiin ja kääntyi vastustamaan sitä myöhemmin. Väitteensä tueksi Klein esittää Friedmanin haastattelun saksalaisessa Focus lehdessä, jossa Friedman katsoi Irakin sodan stimuloineen USA:n taloutta ja totesi ettei Bushin USA:n presidenttinä pidä hakea valtuutusta Irakin sotaan YK:lta. Kysyttyäessä Euroopan ja USA:n erimielisyyksistä Irakin sotaan, Friedman vastasi, että lopputulos pyhittää keinot ja Saddamista pääsemisen jälkeen Euroopan ja USA:n suhteet palautuvat ennalleen. Johan Norberg sanoi Kleinin siteeranneen Friedmania tahallaan vääristäen: Friedman sanoi, että USA ja EU ajattelevat suhteissaan, että tarkoitus pyhittää keinot, kun taas Friedman itse on jo aiemmin ilmoittanut olevansa päinvastaista mieltä. Friedman myös piti sotaa virheenä (ja aiemmin Klein oli väittänyt, ettei hän olisi kirjassaan sanonut Friedmanin kannattaneen sotaa, vaikka kirjasta saa sen kuvan).


title: Tuhokapitalismin nousu

text: Klein huomautta myös, ettei hän missään kohtaa kirjassaan väittänyt Friedmanin olevan uuskonservatiivi. Kuitenkin hän kirjassaan pyrkii Johan Norbergin mukaan tekemään kaikkensa, jotta lukija harhautuisi tuohon käsitykseen, mm. sanomalla uuskonservatiivien agendan olevan ytimeensä asti friedmanilainen (s. 322), Friedmanin luoneen uuskonservatiivien agendan (s. 56), uuskonservatiivien olevan Friedmanin älyllisiä seuraajia (s. 444) (vaikka olivat samanaikaisia) ja Friedmanin olleen sidoksissa "uuskonservatiiviseen" Cato-instituuttiin (s. 17) (joka johtajiensa artikkelin mukaan päinvastoin on liberaali ja pitää uuskonservatismia uhkana). Norbergin mukaan kirjassa on paljon muutakin samanlaista tahallista harhaanjohtamista.


title: Tuhokapitalismin nousu

text:
Klein myös seisoo väitteensä takana, jonka mukaan Friedman tuki Pinochetin hallintoa. Todisteena väitteelleen Klein pitää ainoaa Friedmanin Pinochetille lähettämää kirjettä, jossa Friedman toteaa Chilen talouden ongelmia ja neuvoo niiden ratkaisuissa. Friedman itse huomautti eräässä haastattelussa, että on vieraillut myös Itä-Euroopassa ja Kiinassa ja neuvonut näidenkin hallintoja vaikkei hyväksy kommunismia, ja Kiinassa hän piti saman luennon kuin Chilessä. Chileläinen taloustieteilijä Orlando Letelier
tosin jakaa Kleinin näkemyksen siitä, että sortotoimenpiteet olivat välttämättömiä Chicagon koulun talouspoltiikan toteuttamiselle Chilessä.


title: Tuhokapitalismin nousu

text: Norberg oli kritiikissään syyttänyt Kleiniä täysin perustelemattomista väitteistä kuten "talouttaan vapauttavissa maissa 25–60 % kansasta hylätään tai muuttuu pysyväksi alaluokaksi". Klein vastasi tähän avaamalla nettisivuilleen osion, jossa esittää lähteitä väitteilleen. Norbergin mukaan paljastui, että lähteet olivat mielivaltaisesti valittuja, usein vertailukelvottomia ominaisuuksia, mielivaltaisesti valituilta vuosilta, mielivaltaisesti valituista maista, esimerkiksi Bolivian työttömyys vuonna 1987 (pian se putosi kolmannekseen), Puolan vuonna 1993 (sekin on pudonnut) jne., ja tästä mielivaltaisesta otoksesta oli "saatu" mainittu väite. Jos taas katsotaan koko maailmaa, otetaan esimerkiksi maiden taloudellisesti vapain viidennes, YK:n tilastojen mukaan siellä köyhyys on 15,7 % ja työttömyys 5,2 % ja muualla maailmassa 29,8 % ja toistakymmentä prosenttia. Taloudellisesti vähiten vapaimmassa eli "Kleinin suosittelemaa politiikkaa noudattavassa" viidenneksessä luvut ovat 37,4 % ja 13 %. Lisäksi Kleinin Puolan vuoden 2006 lukema oli vuonna 2005 julkaistusta artikkelista.


title: Louise Abbéma

text: Louise Abbéma (30. lokakuuta 1853 Etampes Ranska – 1927 Pariisi) oli ranskalainen taidemaalari ja kuvanveistäjä. Hän teki sisustusmaalauksia useisiin rakennuksiin.


title: Louise Abbéma

text:
Abbéma aloitti maalaamisen jo teini-ikäisenä, ja hänen opettajiaan olivat ajan maineikkaat nimet, kuten Charles Joshua Chaplin, Jean-Jacques Henner ja Carolus-Duran. Hän sai huomiota työnsä ansiosta ensimmäisen kerran 17-vuotiaana, jolloin hän maalasi muotokuvan Sarah Bernhardtista, elinikäisestä ystävästään ja kuten monet uskovat, rakastetustaan.
Hän maalasi muotokuvia muistakin ajan merkkihenkilöistä ja maalasi myös paneeleja ja muraaleja Pariisin kaupungintaloon, joka on nykyisin Pariisin ooppera, moniin teattereihin, kuten "Theatre Sarah Bernhardt", ja kuvernöörin palatsiin Dakariin Senegaliin.


title: Louise Abbéma

text: Hän piti säännöllisesti näyttelyjä Pariisin salongissa, jossa hän 1881 sai paneeleista kunnianmaininnan. Abbéma oli niitä naistaiteilijoita, joiden töitä oli näytteillä Naisten talossa Chicagon maailmannäyttelyssä 1893. Näyttelyssä oli esillä myös Abbéman veistämä Sarah Bernhardtin rintakuva.


title: Louise Abbéma

text: Abbéma erikoistui öljyvärein maalattuihin muotokuviin ja akvarelleihin, ja monissa hän töissään oli vaikutteita kiinalaisilta ja japanilaisilta taiteilijoilta, samoin aikalaistaiteilijoilta, kuten Édouard Manet. Hän maalasi teoksiinsa usein kukkia. Hänen parhainaan pidetään maalauksia "Vuodenajat", Huhtikuun aamu, "Kukkien keskellä", "Talvi" ja Brasilian keisari Don Pedron, Ferdinand de Lesseps'n ja Charles Garnierin muotokuvia.


title: Louise Abbéma

text: Abbéma oli myös taitava graafikko, kuvanveistäjä ja muotoilija, ja hän myös kirjoitti. Hän avusti säännöllisesti taidelehtiä "Gazette des Beaux-Arts" ja "L'Art".


title: Louise Abbéma

text: Abbémalle myönnettiin monia kunnianosoituksia, kuten Ranskan kolmannen tasavallan virallinen taiteilija. Hän sai pronssimitalin vuoden 1900 maailmannäyttelyssä, ja 1906 hänet kutsuttiin Kunnialegioonan jäseneksi.


title: Louise Abbéma

text: Hänen työnsä ovat nousseet uudelleen suosioon 1900-luvun lopulla, kun viime vuosisatojen naistaiteilijat ovat alkaneet saada kriitikoiden ja taidehistorioitsijoiden huomiota.


title: Cross River

text: Cross River on yksi Nigerian 36 osavaltiosta. Se sijaitsee maan kaakkoisosassa, Kamerunin vastaisella rajalla. Sen pinta-ala on 20 156 neliökilometriä. Vuonna 2006 Cross Riverissa oli 2 889 000 asukasta. Tärkeimmät kielet ovat ejagham ja efik. Etnisten ryhmien välillä on olut jännitteitä.


title: Cross River

text: Cross Riverin pääkaupunki on Calabar.


title: Cross River

text: Cross Riverin tärkein elinkeino on maatalous. Myös kalastusta harjoitetaan.


title: Palmanova

text: Palmanova on kaupunki Pohjois-Italiassa, Friuli-Venezia Giulian alueella Udinen maakunnassa. Se sijaitsee lähellä Slovenian rajaa. Kaupungin väkiluku on runsaat 5 000.


title: Palmanova

text: Palmanova on tunnettu ympyräasemakaavastaan. Disney-käsikirjoittaja Rodolfo Cimino on syntynyt Palmanovassa.


title: Delta (osavaltio)

text:
Delta on yksi Nigerian 36 osavaltiosta. Se sijaitsee maan eteläosassa, Niger-joen suistossa, josta se on saanut nimensäkin. Sen pinta-ala on 17 698 neliökilometriä. Vuonna 2006 Cross Riverissa oli noin 4 100 000 asukasta.
Osavaltion pääkaupunki on Asaba.


title: Delta (osavaltio)

text: Delta on Nigerian öljyntuotantoaluetta. Alueen kannattavinta yksityistä liiketoimintaa on raakaöljyn varastaminen valtion omistamista öljyputkista, ja näiden varastettujen öljyvarojen hallinta on suoraan ja epäsuorasti useiden levottomuuksien syynä.


title: Thoas (Taurian kuningas)

text: Thoas () oli kreikkalaisessa mytologiassa Borstheneen poika ja Krimin niemimaalla asuneiden taurien kuningas, jonka valtakunnassa palvottiin Artemista.


title: Thoas (Taurian kuningas)

text: Taurien keskuudessa oli julma tapa uhrata Artemiille kaikki valtakuntansa rannikolle ajautuneet muukalaiset. Ifigeneia oli kuitenkin välttynyt tältä kohtalolta, ja Artemis oli asettanut hänet temppeliinsä papittareksi. Kun Orestes ja Pylades astuivat maihin rannikolla ja heidät olisi pitänyt uhrata temppelissä, Ifigeneia tunnisti veljensä ja vapautti kaksikon. Kaikki kolme pakenivat meren yli mukanaan Artemiin puinen patsas.


title: Thoas (Taurian kuningas)

text: Tuulet veivät pakenijat saarelle Khryseen, Apollonin papin luo. Tämä aikoi ensin palauttaa heidän Thoaalle, mutta kun tämä sai tietään olevansa Oresteen velipuoli, hän surmasi Thoaan ja päästi vieraansa jatkamaan matkaansa Mykeneen patsas mukanaan.


title: Miodrag Pavlović

text: Miodrag Pavlović (; 28. marraskuuta 1928 Novi Sad – 17. elokuuta 2014 Tuttlingen, Saksa) oli serbialainen runoilija. Hän syntyi Novi Sadissa ja opiskeli lääketiedettä Belgradissa.


title: Miodrag Pavlović

text: Pavlović julkaisi ensimmäisen runokokoelmansa vuonna 1952. Hän toimi kirjoitustyönsä ohessa teatterin ja kustantamon johdossa. Hän oli kahdesti ehdolla Nobelin kirjallisuuspalkinnon saajaksi.


title: Miodrag Pavlović

text: Pavlović voitti Makedoniassa Strugan runoiltojen kultaseppeleen. Hänestä tehtiin vuonna 1985 Serbian tiede- ja taideakatemian jäsen.


title: Miodrag Pavlović

text: Pavlović kuoli 85-vuotiaana 17. elokuuta 2014 Saksan Tuttlingenin kaupungissa, jossa hän oli asunut perheensä kanssa viimeiset elinvuotensa.


title: Defensiini

text: Defensiinit ovat pienimolekyylisiä kysteiiniä sisältäviä proteiineja, joita esiintyy sekä selkärankaisten että selkärangattomien elimistössä sekä joissakin sienissä. Ne ovat luonnon antibiootteja eli toimivat myrkkyinä bakteereita, sieniä ja viruksia vastaan. Useimmat defensiinit toimivat tunkeutumalla mikrobin solukalvoon sähköisen vetovoiman avulla.


title: Defensiini

text: Defensiinejä on lähinnä eliöiden valkosoluissa. Nisäkkäiden defensiivit jaetaan kolmeen ryhmään: α-defensiinit, β-defensiinit ja θ-defensiinit.


title: Charles Joshua Chaplin

text: Charles Joshua Chaplin (8. kesäkuuta 1825 Les Andelys, Eure, Ranska – 30. tammikuuta 1891 Pariisi) oli taidemaalari ja graafikko. Hänen isänsä oli englantilainen ja äitinsä ranskalainen.


title: Charles Joshua Chaplin

text: Chaplin oli Martin Drollingin oppilas ja maalasi alkuun maisemia rokokootyyliin. Myöhemmin hänen esikuvansa oli François Boucher. Kuparipiirtäjänä hän otti aiheensa usein Peter Paul Rubensin ja Jean-Antoine Watteaun teoksista, mutta kaiversi myös omia aiheita. Hän oli toisen keisarikunnan virallinen taiteilija. Hänen oppilaitaan olivat Mary Cassatt ja Louise Abbéma.


title: Charles Joshua Chaplin

text: Chaplin on haudattu Père Lachaisen hautausmaalle Pariisiin. Myös hänen poikansa Arthur Chaplin oli taidemaalari.


title: Vladimir Levenštein

text: Vladimir Iosifovitš Levenštein (, s. 1935) on venäläinen matemaatikko, joka on tutkinut informaatioteoriaa ja virheenkorjauskoodeja. Hänet tunnetaan etenkin Levenšteinin etäisyyden eli editointietäisyyden käsitteen kehittäjänä.


title: Vladimir Levenštein

text: Levenštein valmistui Moskovan valtiollisen yliopiston matematiikan ja mekaniikan laitoksesta vuonna 1958. Hän on työskennellyt valmistumisestaan asti Keldyšin sovelletun matematiikan instituutissa Moskovassa.


title: Vladimir Levenštein

text: Levenštein palkittiin elämäntyöstään IEEE:n Richard W. Hamming -mitalilla vuonna 2006.


title: Light Sweet Crude

text: Light Sweet Crude on raakaöljyn laatuluokka.


title: Light Sweet Crude

text: Raakaöljyä (crude) pidetään sweet-tyyppisenä (makeana), jos se sisältää vähemmän kuin 0,5 % rikkiä. Raakaöljyä pidetään light-tyyppisenä (kevyenä), jos öljyn suhteellista tiheyttä veden tiheyteen mittaavan API-asteikon lukema on korkeampi kuin 31,1 °API.


title: Light Sweet Crude

text: Light Sweet -raakaöljy sopii ominaisuuksiensa puolesta kaikista raakaöljyistä parhaiten bensiinin, petrolin ja korkealuokkaisen dieselin valmistukseen ja siksi se on kaikkein kysytyintä raakaöljyä.


title: Light Sweet Crude

text: Light Sweet Crude -laatuluokkaan kuuluvia öljylaatuja ovat mm. Yhdysvaltojen West Texas Intermediate (WTI) ja Pohjanmeren Brent.


title: Light Sweet Crude

text: Kun tiedotusvälineissä puhutaan raakaöljyn hinnasta, tarkoitetaan useimmiten Light Sweet Crude -laatuluokkaan kuuluvien öljylaatujen, WTI tai Brent, barrelikohtaista spot-hintaa tai NYMEX-raakaöljyfutuurisopimusten barrelikohtaista hintaa. NYMEX-raakaöljyfutuurisopimuksilla käydään kauppaa Light Sweet Crude -laatuluokkaan kuuluvan öljyn tulevaisuudessa tapahtuvista toimituksista. Kelpuutettuja öljylaatuja toimituksiin ovat WTI ja useat muut yhdysvaltalaiset öljylaadut. Eräin edellytyksin kelpuutettuja ovat myös Pohjanmeren Brent, Norjan Oseberg, Nigerian Bonny Light ja Qua Iboe sekä Kolumbian Cusiana.


title: Light Sweet Crude

text: Amerikkalaisessa puhekielessä saatetaan käyttää joskus termiä "Light Sweet Crude" synonyyminä WTI-öljylaadulle, vaikka WTI on vain yksi Light Sweet Crude -luokituksen täyttävistä öljylaaduista.


title: Thomas B. Marsh

text: Thomas Baldwin Marsh (1. marraskuuta 1799 – 1866) oli merkkihenkilö Myöhempien Aikojen Pyhien Jeesuksen Kristuksen kirkon eli mormonien varhaisessa historiassa. Hän toimi kahdentoista apostolin koorumin ensimmäisenä johtajana vuosina 1835–1839.


title: Thomas B. Marsh

text: Marsh sai mormonikasteen vuonna 1830, mutta joutui 1839 erotetuksi kirkosta apostasiasta. Vuonna 1857 hänet kastettiin ja otettiin siten kirkon yhteyteen uudelleen.


title: Magomed Ibragimov (1974)

text: Magomed Ibragimov (s. 22. heinäkuuta 1974) on makedonialainen entinen vapaapainija. Hän on toistaiseksi maansa ainoa olympiamitalisti.


title: Magomed Ibragimov (1974)

text: Ibragimov aloitti painimisen vuonna 1985 ja esiintyi kansainvälisellä tasolla ensimmäisen kerran vuonna 1994. Hän voitti urallaan useita arvokisamitaleja. Hän saavutti kaksi Euroopan mestaruutta 82 kilon sarjasta ja kerran 85 kilon tasolta. MM-kilpailuissa hän ylsi kerran mitalisijalle; hopealle vuoden 1999 85 kilon tasolta. Lisäksi hän saavutti samasta luokasta pronssia Sydneyn olympialaisissa 2000.


title: Magomed Ibragimov (1974)

text: Hän on 180 cm pitkä ja painaa 86 kg ja häntä valmensi Ševalje Nusujev. Hän edusti Jaka Budcime Radvic -seuraa.


title: Joseph B. Wirthlin

text: Joseph Bitner Wirthlin (11. kesäkuuta 1917 – 1. joulukuuta 2008) oli yhdysvaltalainen mormoni. Hänestä tuli kahdentoista apostolin koorumin jäsen vuonna 1986.


title: Joseph B. Wirthlin

text: Wirthlin syntyi mormonisukuun Salt Lake Cityssä, Utah'ssa. Hän pelasi high schoolissa ja yliopistossa amerikkalaista jalkapalloa; lähetystyönsä hän suoritti Euroopan saksankielisillä alueilla.


title: Boyd K. Packer

text: Boyd Kenneth Packer (10. syyskuuta 1924 Brigham City, Utah – 3. heinäkuuta 2015 Utah) oli yhdysvaltalainen mormoni. Hänestä tuli kahdentoista apostolin koorumin jäsen 1970 ja sen presidentti vuonna 2008.


title: Boyd K. Packer

text: Packer syntyi Utah’ssa ja palveli Yhdysvaltain ilmavoimissa. Opintoja hän suoritti Utah State- ja Brigham Young -yliopistoissa.


title: BeFour

text: beFour oli saksalainen, Kölnistä kotoisin oleva popyhtye. Yhtyeen ensimmäinen albumi "All 4 One" myi platinaa Saksassa, toinen albumi "Hand In Hand (The Winter Album)" kultaa ja kolmas albumi "We Stand United" kultaa.


title: BeFour

text:
Manou
(s. 18. helmikuuta 1984 Wil, Aargau, Sveitsi) esiintyi ensimmäisen kerran ollessaan vasta 18-vuotias. Hän opetteli tanssimaan, soittamaan sekä laulamaan New Yorkissa.


title: BeFour

text:
Alina B.
(s. 2. marraskuuta 1984 Geilenkirchen) otti piano- sekä näyttelijätunteja jo 6-vuotiaana.


title: BeFour

text:
Dan M.
(s. 17. joulukuuta 1987 Berliini) on saksalainen näyttelijä. Ennen beFouriin liittymistä hän oli kilpailuhenkinen yleisurheilija.


title: BeFour

text:
Angel
(s. 21. helmikuuta 1982 Velbert) on saksalainen tanssija sekä koulutettu pankkiiri.


title: L. Tom Perry

text: Lowell Tom Perry (5. elokuuta 1922 Logan, Utah – 30. toukokuuta 2015 Salt Lake City, Utah) oli yhdysvaltalainen mormoni. Hänestä tuli kahdentoista apostolin koorumin jäsen vuonna 1974. Hän syntyi Utah’ssa, valmistui Utahin osavaltionyliopistosta ja palveli toisessa maailmansodassa.


title: Tamro

text: Tamro Oyj on suomalainen lääkkeiden ja terveystuotteiden jakelija, ja terveysalan palveluiden tarjoaja. Sen markkinaosuus Suomen lääkemyynnistä vuonna 2015 oli 54 prosenttia ja sen kilpailijan Oriola-KDn 46 prosenttia. Tamron pääasiakasryhmiä ovat lääkeyritykset, apteekit, sairaalat, yksityinen terveydenhuolto ja vähittäiskauppa.


title: Tamro

text: Tamron toimipisteet sijaitsevat Vantaan Tamrotalossa ja Tampereella. Tamro kuuluu nykyään saksalaiseen PHOENIX-konserniin, joka on Euroopan johtava lääkejakelija.


title: Tamro

text: Tamrossa on noin 470 työntekijää, ja yrityksen liikevaihto (tilikaudella 2016/17) oli 1408 miljoonaa euroa.


title: Tamro

text: Tamron historia ulottuu vuoteen 1895, jolloin neljä tamperelaista apteekkaria Wolter Aschan, Fredrik Borg, Karl Molin ja Amil Schéele perusti yrityksen nimeltä Tampereen Rohdoskauppayhtiö. 1960-luvun puolessavälissä Tampereen Rohdos Oy perusti Tam-Tradingin Oy:n, joka myi maahantuojien agenttina toimien teknokemiallisia, kosmeettisia ja hygieenisiä tuotteita sekä sairaanhoito- ja sairaalatarvikkeita. Tamro-niminen yritys syntyi, kun Tampereen Rohdos fuusioitui Oy Aurum-Pharmakon Ab:n kanssa 1970-luvun alussa.


title: Tamro

text: Tamron osti vuonna 1986 sijoitusyhtiö Spontel, ja Tamro myi seuraavana vuonna Star- ja Rohto-lääketehtaansa Huhtamäki-yhtymälle ja luopui näin lääkkeiden valmistuksesta. Vaihdossa Tamro sai Huhtamäeltä 320 henkeä työllistäneen Lääketukku Oy:n. Näin muodostui Pohjoismaiden toiseksi suurin lääketukku, jolla oli lähes tuhat työntekijää. Lääketukku Oy jakeli kotimaisista lääkkeistä Leiras-Medican ja Farmoksen tuotteet, Tamro puolestaan Star-Rohdon ja Pharmacalin tuotteet sekä 60 prosenttia tuontilääkkeistä.


title: Tamro

text: Vuonna 1992 valmistui uusi Tamro-talo Vantaan Hämeenkylään. Pian Spontel luopui muista liiketoiminnoistaan ja muutti nimensä Tamro-yhtymä Oy:ksi. 1 400 henkeä työllistäneeseen yhtymään kuuluivat lääketukun lisäksi sairaala- ja laboratorioryhmät, kulutustavararyhmä sekä sidemateriaaleja ja sairaalatekstiilejä valmistanut Kolmi-Set Oy, joiden yhteinen osuus Tamron liikevaihdosta oli 14 prosenttia. Kolmi-Setistä luovuttiin vuonna 1998, jolloin muodostui Tamrosta riippumaton Mölnlycke Health Care.


title: Tamro

text: Tamro alkoi kansainvälistyä fuusioitumalla vuonna 1995 ruotsalaisen ADA Ab:n kanssa. Sillä oli toimintaa myös Norjassa, jossa valtionyhtiö NMD:n monopoliasema oli juuri purettu. Uuden pohjoismaisen konsernin liikevaihto kasvoi ensimmäisenä yhteisenä vuotena 23 prosenttia ja nettotulos 39 prosenttia. Tamro alkoi suuntautua Pohjoismaiden ohella nyt myös Baltiaan ja Venäjälle.


title: Tamro

text: Vuonna 2003 Tamron osti saksalainen lääketukkujätti PHOENIX.


title: Rock & Republic

text: Rock & Republic on yhdysvaltalaisen VF Corporationin vaatemerkki. Merkki tunnetaan parhaiten kalliista luksus-farkuistaan.


title: Rock & Republic

text: Victoria Beckham on suunnitellut vuosina 2005-2006 yhteistyönä Rock & Republicin kanssa farkkuja, jotka tunnetaan takataskuissa komeilevista kruunuista, joiden sisällä on kirjaimet dVb.


title: Vesipuisto

text:
Vesipuisto on vapaa-ajan viettopaikka, jossa on uima-altaiden ohella useimmiten erilaisia vesiliukumäkiä, porealtaita, vesivirtoja ja ravintolapalveluita.
Suomen suurimmat vesipuistot:


title: Russell M. Nelson

text: Russell Marion Nelson (s. 9. syyskuuta 1924 Salt Lake City) on yhdysvaltalainen Myöhempien Aikojen Pyhien Jeesuksen Kristuksen kirkon 17. presidentti. Hän on kuulunut kahdentoista apostolin koorumiin vuodesta 1984 ja toiminut sen presidenttinä 15. heinäkuuta 2015 alkaen. Ennen sitä hän oli ollut vaarnanjohtajana vuosina 1964–1971.


title: Russell M. Nelson

text: Salt Lake Cityssä syntynyt Nelson valmistui lääkärin valmiuksilla Utahin yliopistosta. Hän sai vuonna 1954 filosofian tohtorin arvon Minnesotan yliopistosta. Hän on luonut uran sydänkirurgina.


title: Russell M. Nelson

text: Nelson oli lääkärinä Yhdysvaltain armeijassa Korean sodan aikana.


title: Holvaus (tietotekniikka)

text: Holvaus on prosessi, jossa muutetaan tieto (selkoteksti, eng. "plaintext") diffuusioalgoritmin sekä informaation entropia-bittejä poistavan algoritmin avulla lukukelvottomaksi muille kuin sallituille käyttäjille. Diffuusioalgoritmina käytetään useimmiten tavallista salausalgoritmia (kuten 256-bittistä Advanced Encryption Standardia). Menetelmässä pääsy salattuun tietoon ei perustu käyttäjän salasanoihin.


title: Holvaus (tietotekniikka)

text: Prosessissa selkoteksti diffusoidaan ensin salattutekstiksi (eng. "ciphertext"). Tämän jälkeen salattutekstistä poistetaan tietty määrä tiedon entropiaa poistamalla siitä bittejä. Prosessi tuottaa kaksi lopputulosta: salattutekstin, josta puuttuu informaatiota (kutsutaan holvatuksi dataksi), ja joukon poistettuja bittejä (kutsutaan sirpaledataksi tai fragmentti-dataksi).


title: Holvaus (tietotekniikka)

text: Käänteinen prosessi, eli holvauksen avaaminen, vaatii fragmentti-datan liittämisen takaisin holvattuun dataan siten, että poistetut bitit palautetaan alkuperäisille paikoilleen. Tämän jälkeen salattuteksti täytyy vielä muuttaa selkotekstiksi eli dekryptata.


title: Holvaus (tietotekniikka)

text: Holvausta voidaan käyttää tiedon suojaamiseen tietokonejärjestelmissä, joissa yksi tai useampi tietokone voi toimia varastona fragmentti-datalle ja muut tietokoneet pitävät tallessa vain holvattua dataa. Dedikoitu ohjelmisto voi hoitaa holvausprosessin sekä holvauksen avaamisprosessin automaattisesti. Kontrolloimalla käyttäjien pääsyä fragmentti-dataa hallinnoiville tietokoneille tiedon omistaja voi kontrolloida pääsyä alkuperäiseen tietoon eli selkotekstiin. Holvattu data voidaan tallentaa myös kannettaville massamuistilaitteille (esimerkiksi USB-muistitikulle) tai muille siirreltäville tallennusmedioille.


title: Holvaus (tietotekniikka)

text: Toisin kuin perinteinen salaus (kryptaus), holvaus pystyy suojaamaan sekä tiedon luottamuksellisuuden että eheyden.


title: Holvaus (tietotekniikka)

text: Luottamuksellisuus on suojattu, koska tieto on ensin salattu ja siten muodostettu salattuteksti on tehty purkukelvottomaksi poistamalla siitä bittejä. Salattuteksti voidaan dekryptata onnistuneesti vain asettamalla poistetut bitit takaisin.


title: Holvaus (tietotekniikka)

text: Tiedon eheys on suojattu, koska fragmentti-data muodostaa ainutlaatuisen sormenjäljen alkuperäisestä tiedosta. Jos holvattua dataa muutetaan millään tavalla, sen yhdistäminen fragmentti-dataan ei tuota toimivaa salattutekstiä, ja dekryptaus ei onnistu. Holvaus siis mahdollistaa tiedon korruptoitumisen tai manipuloinnin havaitsemisen.


title: Holvaus (tietotekniikka)

text: Pääsy holvauksella suojattuun tietoon ei perustu käyttäjän salasanoihin, kun taas tavanomaisessa salauksessa kaikki tieto paljastuu, jos hyökkääjä saa käsiinsä salasanan.


title: Holvaus (tietotekniikka)

text: Koska holvattua dataa ja fragmentti-dataa täytyy varastoida fyysisesti erillisissä paikoissa, alkuperäisen tiedon saatavuus on rajoittuneempi kuin perinteisessä salauksessa. Perinteisen salauksen voi aina avata yhdellä salasanalla, jonka käyttäjä voi opetella muistamaan. Holvaus sen sijaan vaatii pääsyn fragmentti-dataan silloin kun tietoa halutaan lukea.


title: Holvaus (tietotekniikka)

text: Holvauksen rajoitettua saatavuutta voidaan kuitenkin joissakin tapauksissa pitää vahvuutena, esimerkiksi kun halutaan saada pääsy tiettyyn tietoon riippumaan käyttäjän pääsyoikeuksista esimerkiksi tietoverkkoon ja palvelintietokoneelle. Esimerkiksi, käyttäjän tietokoneelle paikallisesti tallennettu data on lukukelvotonta kunnes valvottu verkkoyhteys fragmentti-dataa varastoivaan tietokoneeseen avataan. Rajoitettua saatavuutta voidaan siten käyttää holvatun tiedon kauko-ohjaamiseen ja käytön valvontaan käyttäjä- tai käyttäjäryhmäkohtaisesti.


title: Holvaus (tietotekniikka)

text: Suomalainen Envault Corporation on kehittänyt holvauksen yhdessä VTT:n kanssa. Tavoitteena oli kehittää läpinäkyvä ja helppokäyttöinen tiedonsuojaustapa, joka ei kärsi tavanomaisen salauksen heikkouksista (vaikea salausavainten hallinta, kyvyttömyys suojata tiedon eheyttä, sekä haavoittuvuus mm. kryptoanalyysille ja sivukanavahyökkäyksille, kuten Princetonin yliopiston tutkijoiden keksimä nk. kylmäbuuttaus-hyökkäys). Holvaus yhdistää salauksen sekä puuttuvan datan konseptin, ja mahdollistaa tiedon omistajalle tavan kauko-ohjata tietoa ja valvoa pääsyä tietoon. Holvaus ja holvauksen avaaminen voidaan automatisoida niin, että käyttäjiltä ei vaadita mitään salasanoja tai toimenpiteitä tiedon suojaamiseksi ja avaamiseksi. Tällä tavoin holvaus auttaa poistamaan tietoturvasta inhimillisen virheen mahdollisuutta.


title: Holvaus (tietotekniikka)

text: Envault Corporation on hakenut useita kansainvälisiä patentteja holvaukselle menetelmänä sekä sen eri sovelluksille.


title: Meskitet

text: Meskitet ("Prosopis") on hernekasvien heimoon kuuluva puuvartisten kasvien suku, jonka jäseniä kasvaa Afrikassa, Aasiassa ja Amerikassa. Sukuun kuuluu 45 jäsentä. Monet niistä menestyvät kuivilla alueilla, sillä niiden juuret tunkeutuvat syvälle maaperään.


title: Meskitet

text: Puiden ja pensaiden hedelmät ovat palkomaisia, ja sisältävät joillakin lajeilla paljon sokeria. Amerikan alkuperäisasukkaat ovat käyttäneet niitä ravinnokseen ja alkoholin valmistukseen. Kaarnaa on käytetty kattomateriaalina Kolumbiassa ja maitiaisnestettä liimana.


title: Meskitet

text: Meksikonmeskite ("Prosopis juliflora") leviää aggressiivisesti ja valtaa laidunmaita. Siksi se on määritelty rikkakasviksi.


title: Dave Farrell

text: David Michael Farrell, lempinimeltään Phoenix (s. 8. helmikuuta 1977 Plymouth, Massachusetts) on yhdysvaltalaisen Linkin Park -yhtyeen basisti. Opiskellessaan high schoolissa Farrell liittyi Tasty Snax (myöhemmin The Snax) -nimiseen yhtyeeseen. Valmistumisensa jälkeen Farrell meni opiskelemaan Kalifornian yliopistoon Los Angelesiin, josta hän valmistui vuonna 1999. Sinä aikana hän asui yhdessä kitaristi Brad Delsonin kanssa ja liittyi Xero-yhtyeeseen, josta myöhemmin tuli Linkin Park. Hän jätti kuitenkin yhtyeen, ja häntä pyydettiin soittamaan The Snaxin kiertueelle. Farrell liittyi takaisin Linkin Parkiin, ja oli mukana vuonna 2002 julkaistulla Reanimation-albumilla.


title: Yhdysvaltain avoin tennisturnaus 2005

text: Vuoden 2005 Yhdysvaltain avoin tennisturnaus eli US Open alkoi 28. elokuuta ja päättyi 10. syyskuuta 2005. Kilpailu oli järjestyksessään 125:s.


title: Yhdysvaltain avoin tennisturnaus 2005

text: Roger Federer - Andre Agassi, 6-3, 2-6, 7-6(1), 6-1


title: Yhdysvaltain avoin tennisturnaus 2005

text: Kim Clijsters - Mary Pierce, 6-3 6-1


title: Yhdysvaltain avoin tennisturnaus 2005

text: Bob Bryan / Mike Bryan - Jonas Björkman / Maks Mirny, 6-1, 6-4


title: Yhdysvaltain avoin tennisturnaus 2005

text: Lisa Raymond / Samantha Stosur - Jelena Dementjeva / Flavia Pennetta, 6-2, 5-7, 6-3


title: Yhdysvaltain avoin tennisturnaus 2005

text: Daniela Hantuchová / Mahesh Bhupathi - Katarina Srebotnik / Nenad Zimonjić, 6-4, 6-2


title: Yhdysvaltain avoin tennisturnaus 2005

text: Ryan Sweeting - Jérémy Chardy, 6–4, 6–4


title: Yhdysvaltain avoin tennisturnaus 2005

text: Viktoryja Azarenka - Alexa Glatch, 6–3, 6–4


title: Yhdysvaltain avoin tennisturnaus 2005

text: Alex Clayton / Donald Young - Carsten Ball / Thiemo de Bakker, 7–6(3), 4–6, 7–5


title: Yhdysvaltain avoin tennisturnaus 2005

text: Nikola Franková / Alisa Klejbanova - Alexa Glatch / Vania King, 7–5, 7–6(3)


title: Jukkapalmu

text: Jukkapalmu, kiiltojukka tai yuccapalmu ("Yucca elephantipes", syn. "Yucca guatemalensis") on eteläamerikkalainen nahkealehtinen kasvi, jota käytetään paljon huonekasvina.


title: Jukkapalmu

text: Luonnossa jukkapalmu voi kasvaa kymmenmetriseksi. Paksu ja haarautuva runko muistuttaa tyveltä norsun jalkaa. Lehdet ovat kiiltävän tai sinivihreitä ja kasvavat 50–100 cm pitkiksi ja 6–7 cm leveiksi. Kellomaiset kukat ovat tähkämäisenä, suurena huiskilona. Väriltään ne ovat valkoisia tai kermanvalkoisia.


title: Jukkapalmu

text: Jukkapalmu on alun perin kotoisin Meksikosta.


title: Jukkapalmu

text: Jukkapalmua viljellään maisemakasvina sekä sisätiloissa ja terasseilla ruukkukasvina. Kasvin ravitsevia ja hyvänmakuisia kukkia käytetään salaateissa ja muissa ruoissa. Maya-intiaanien kansanperinteessä kukista haudutetulla teellä on lääkinnällisiä vaikutuksia.


title: Jukkapalmu

text: Jukkapalmun kukka on El Salvadorin kansalliskukka.


title: Gazette des Beaux-Arts

text: Gazette des Beaux-Arts oli ranskalainen taidelehti, jonka perusti 1859 Édouard Houssaye päätoimittajaksi ryhtyneen Charles Blancin kanssa.


title: Gazette des Beaux-Arts

text: Oltuaan yli 140 vuotta maailmanlaajuinen taidehistoriallinen lehti "Gazette des Beaux-Arts" lakkasi ilmestymästä 2002, vuosi Daniel Wildensteinin kuoleman jälkeen. Hänen sukunsa hankki lehden omistukseensa 1928, ja hän oli ollut sen johdossa vuodesta 1963.


title: Kanfen

text: Kanfen on Ranskan kunta Grand Estin alueella Mosellen departementissa. Se sijaitsee Thionvillen luoteispuolella Luxemburgin rajan lähellä. Kunnassa on arviolta 1 130 asukasta (vuonna 2014) ja sen pinta-ala on 8,5 neliökilometriä.


title: Thionville

text: Thionville on Ranskan kaupunki Grand Estin alueella Mosellen departementissa. Se sijaitsee Mosellejoen varrella Luxemburgin rajan etelä- ja Metzin kaupungin pohjoispuolella. Thionvillessä on arviolta 41 083 asukasta (vuonna 2014) ja sen pinta-ala on 49,88 neliökilometriä.


title: IF Skarp

text: Idrettsforeningen Skarp on jalkapalloseura Tromssasta, Norjasta. Joukkueen värit ovat musta ja valkoinen.


title: IF Skarp

text: Miesten joukkue pelaa tällä hetkellä Norjan kolmanneksi korkeimmassa sarjassa. IF Skarp on kolmanneksi paras tromssalainen joukkue Tromsø IL:n ja Tromsdalen UIL:n jälkeen.


title: Artur Partyka

text: Artur Jerzy Partyka (s. 20. heinäkuuta 1969 Stalowa Wola) on puolalainen entinen korkeushyppääjä.


title: Artur Partyka

text: Partyka saavutti ensimmäisen arvokisamitalinsa Toronton sisäratojen MM-kisoissa 1991, josta hän sai hopeaa. Seuraavan vuoden Barcelonan olympialaisista hän sai pronssia. Stuttgartin MM-kisoissa 1993 hän saavutti hopeaa. Göteborgin MM-kisoissa 1995 hän saavutti jälleen mitalin, väriltään pronssisen. Hän onnistui puolustamaan olympiamitaliaan myös seuraavana vuonna Atlantassa; väri oli tällä kertaa hopeinen. Vielä Ateenan MM-kisoissa 1997 hän jäi hopealle, mutta saavutti vuonna 1998 Valencian sisäratojen EM-kisoista ja Budapestin EM-kisoista kultaa. Ulkoratojen EM-kisoista hän saavutti myös hopeaa vuonna 1994.


title: Artur Partyka

text: Hänen ennätyksensä, 238 cm on edelleen voimassa oleva Puolan ennätys.


title: Past in Different Ways

text: Past in Different Ways on saksalaisen Michael Kisken neljäs sooloalbumi. Albumi sisältää Kisken Helloween-ajalla säveltämiä kappaleita uudelleen nauhoitettuna ja lisäksi yhden uuden kappaleen nimeltä Past in Different Ways.


title: William F. Albright

text: William Foxwell Albright (24. toukokuuta 1891 – 19. syyskuuta 1971) oli yhdysvaltalainen arkeologi. Hän toimi pitkään seemiläisten kielten professorina Johns Hopkins -yliopistossa, josta oli itse valmistunut.


title: William F. Albright

text: Albright muistetaan erityisesti tutkimuksistaan idän raamatullisissa kohteissa. Hän oli protestanttisesta perheestä.


title: James McClinton

text: James A. McClinton (s. 1961) on yhdysvaltalainen demokraattisen puolueen poliitikko. Hän syntyi Milwaukeessa, Wisconsinissa, mutta muutti lapsena aluksi Arkansasiin ja sitten Kansasiin.


title: James McClinton

text: McClinton valmistui Washburnin ja Kansasin yliopistoista. Hän on paitsi istunut kotikaupunkinsa Topekan kaupunginvaltuustossa, myös toiminut sen ensimmäisenä afroamerikkalaisena pormestarina vuosina 2004–2005.


title: Dennis McKinnon

text: Dennis Lewis McKinnon (s. 22. elokuuta 1961) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä.


title: Dennis McKinnon

text: Pelattuaan yliopistotasolla Florida Statessa McKinnon aloitti NFL-uransa, jonka aikana hän pelasi Chicago Bearsissa (1983–1989) ja Dallas Cowboysissa (1990). Chicago Bearsissa hän kuului vuonna 1986 Super Bowlin voittajajoukkueeseen.


title: Dennis Gentry

text: Dennis Louis Gentry (s. 10. helmikuuta 1959) on yhdysvaltalainen amerikkalaisen jalkapallon pelaaja. Pelattuaan Baylorin yliopistossa Teksasissa hän sai NFL-varauksensa vuonna 1982.


title: Dennis Gentry

text: Gentryn ammattilaisseurana oli aina vuoteen 1992 Chicago Bears. Hän kuului vuonna 1986 Super Bowlin voittajajoukkueeseen.


title: Roger Guerreiro

text: Roger Guerreiro (s. 25. toukokuuta 1982 São Paulo, Brasilia) on brasilialaissyntyinen puolalainen jalkapalloilija, joka edustaa Legia Varsovaa. 186 senttimetriä pitkä Guerreiro pelaa hyökkäävänä keskikenttäpelaajana tai laitalinkkinä.


title: Roger Guerreiro

text: Vuonna 2006 brasilialaisesta Juventudesta Legiaan siirtynyt Guerreiro sai Puolan kansalaisuuden pikaisen prosessin jälkeen 17. huhtikuuta 2008 ja teki ensiesiintymisensä uuden kotimaansa maajoukkueessa 27. toukokuuta Albaniaa vastaan pelatussa ottelussa. Valmentaja Leo Beenhakker valitsi hänet ryhmäänsä myös 2008 EM-kisoihin.


title: Roger Guerreiro

text: Puolan toisessa EM-kisojen alkulohkon ottelussa Itävaltaa vastaan Guerreiro teki maalin 30. minuutilla. Kyseessä oli hänen ensimmäinen maalinsa maajoukkueessa ja samalla maan historian ensimmäinen maali EM-turnauksessa.


title: Roger Guerreiro

text: Maalit maajoukkueessa


title: Wilber Marshall

text: Wilber Buddyhia Marshall (s. 18. huhtikuuta 1962) on yhdysvaltalainen amerikkalaisen jalkapallon pelaaja, pelipaikaltaan tukimies. Menestyttyään lajissa Floridan yliopistolla hän sai NFL-varauksensa vuonna 1984.


title: Wilber Marshall

text: Marshallin ammattilaisseuroina olivat Chicago Bears (1984–1987), Washington Redskins (1988–1992), Houston Oilers (1993), Arizona Cardinals (1994) ja New York Jets (1995). Hän kuului kahdesti Super Bowlin voittajajoukkueeseen ja pääsi kolmesti Pro Bowliin.


title: Wilber Marshall

text: Marshall saavutti erään merkittävän rajapyykin urallaan vuonna 1992, kun hän pääsi arvostettuun ns. 20/20-kerhoon. Termillä tarkoitetaan uransa aikana 20 syötönkatkoa ottanutta ja 20 pelinrakentajan säkitystä tehnyttä puolustuksen pelaajaa.


title: Mike Hartenstine

text: Michael Albert ”Mike” Hartenstine (s. 27. heinäkuuta 1953) on yhdysvaltalainen amerikkalaisen jalkapallon pelaaja. Pennsylvanian osavaltionyliopistossa pelattuaan hän sai NFL-varauksensa vuonna 1975.


title: Mike Hartenstine

text: Hartenstinen ammattilaisseuroina olivat Chicago Bears (1975–1986) ja Minnesota Vikings (1987). Chicago Bearsin pelaajana hän kuului vuoden 1986 Super Bowlin voittajiin.


title: Dallin H. Oaks

text: Dallin Harris Oaks (s. 12. elokuuta 1932) on yhdysvaltalainen mormoni, josta tuli kahdentoista apostolin koorumin jäsen vuonna 1984.


title: Dallin H. Oaks

text: Provossa syntynyt, lakimieskoulutuksen saanut Oaks toimi Brigham Youngin yliopiston johdossa vuosina 1971–1980. Hänen tyttärensä on viulisti Jenny Oaks Baker.


title: M. Russell Ballard

text: Melvin Russell Ballard, Jr. (s. 8. lokakuuta 1928 Salt Lake City) on yhdysvaltalainen mormoni, josta tuli kahdentoista apostolin koorumin jäsen vuonna 1985.


title: M. Russell Ballard

text: Kirkkonsa ulkopuolella Ballard loi menestyksekkään uran liikemiehenä.


title: Utahin osavaltionyliopisto

text: Utahin osavaltionyliopisto () on yhdysvaltalainen yliopisto, jonka pääkampus sijaitsee Loganissa, Utahin osavaltiossa. Yliopisto on perustettu vuonna 1888. Se oli aiemmin Utahin maatalouskorkeakoulu, mutta muuttui 1957 yliopistoksi. Syksyllä 2006 yliopistossa oli 23 000 opiskelijaa.


title: Utahin osavaltionyliopisto

text: Utahin osavaltionyliopisto on ollut 1990-luvun alusta lähtien yksi mikrosatelliittien ja vielä niitäkin pienempien satelliittien kehittämisen keskuksista yliopistomaailmassa. Se organisoi joka elokuussa AIAA/USU Conference on Small Satellites -piensatelliittikonferenssin.


title: Utahin osavaltionyliopisto

text: Utahin yliopisto


title: Silvio Confortola

text: Silvio Confortola (s. 20. tammikuuta 1910 – ?) oli italialainen maastohiihtäjä, joka kilpaili 1930-luvulla. Hän voitti pronssimitalin 4 × 10 kilometrin viestissä vuoden 1937 MM-kisoissa.


title: Goran Paskaljević

text: Goran Paskaljević (Горан Паскаљевић; s. 22. huhtikuuta 1947) on serbialainen elokuvaohjaaja. Hän syntyi Belgradissa, kasvoi Nišissä ja valmistui Esittävien taiteiden akatemiasta Prahassa.


title: Goran Paskaljević

text: Paskaljevićin töiden joukossa ovat "Čuvar plaže u zimskom periodu" (1976), "Andjeo cuvar" (1987), "Bure baruta" (1998) ja "San zimske noci" (2004). Ohjaaja on voittanut useita palkintoja ja ollut ehdolla jopa Cannesin Kultaisen palmun saajaksi.


title: Marco Steinauer

text: Marco Steinauer (s. 13. huhtikuuta 1976 Einsiedeln, Sveitsi) on sveitsiläinen uransa lopettanut mäkihyppääjä, joka kilpaili vuosina 1992–2006. Naganon olympialaisissa Steinauer sijoittui joukkuemäessä kuudenneksi ja suurmäessä sijalle 33.


title: Marco Steinauer

text: Steinauerin paras henkilökohtainen sijoitus MM-kisoista on Thunder Bayn kisojen 14. sija normaalimäessä. Lentomäen maailmanmestaruuskilpailuissa Vikersundissa hän sijoittui 30. sijalle.


title: Marco Steinauer

text: Steinauerin paras sijoitus mäkihypyn maailmancupissa on neljäs sija, jonka hän saavutti kausilla 1995 ja 1996.


title: Moabit

text: Moabit on kaupunginosa () Berliinissä Mitten hallintoalueella ("Bezirk"). Vuodesta 1920 vuoden 2001 hallintouudistukseen asti Moabit oli osa silloista Tiergartenin hallintoaluetta. Vuoden 2011 lopussa Moabitin asukasluku oli 70 911. Kaupunginosan pinta-ala on 7,72 km² ja väestötiheys 9185 as./km². Kaupunginosa on keinotekoinen saari - sitä rajaavat vesiväylät Berlin-Spandauer Schifffahrtskanal, Westhafenkanal ja Charlottenburger Verbindungskanal sekä Spreejoki.


title: Moabit

text: Uskonpakolaiset hugenotit saapuivat asuttamaan Moabitin aluetta 1600- ja 1700-luvulla. 1700-luvulla alkoi myös alueen sotilaallinen käyttö. 1800-luvulla teollistumisen myötä Moabitin asukasluku kasvoi suuresti ja alue liitettiin Berliiniin vuonna 1861. Sleesiasta tulleet katoliset työläiset perustivat vuonna 1867 tehtailija August Julius Albert Borsigin tuella Berliinin ensimmäisen uskonpuhdistuksen jälkeisin luostarin ("Dominikanerkloster St. Paulus") Moabitiin. Vuonna 1920 Moabitin kaupunginosasta tuli osa tuolloin luotua Tiergartenin hallintoaluetta.


title: Moabit

text: Moabitin asukasluku on nykyisin noin 70 000. Korkeimmillaan asukasluku oli vuonna 1910, jolloin alueella oli noin 190 000 asukasta. Vielä 1800-luvun alkupuolella Moabitin asukasluku oli vain muutamia satoja. Vuoden 2005 lopussa 28,9 prosentilla Moabitin asukkaista oli ulkomaalaistausta.


title: Inti-Illimani

text: Inti-Illimani on vuonna 1967 perustettu chileläinen yhtye. Se on yksi chileläisen nueva canción -liikkeen tunnetuimpia edustajia. Yhtyeen perustivat Santiagon teknillisen yliopiston opiskelijat. Inti-Illimani on aimaran kieltä ja tarkoittaa ”Illimanin aurinko”. Illimani on Bolivian Andeilla sijaitseva tulivuori.


title: Inti-Illimani

text: Inti-Illimani oli ulkomaankiertueella vuonna 1973, kun Augusto Pinochet kaappasi vallan Chilessä. Yhtyeen jäsenet jäivät maanpakolaisiksi Italiaan ja jatkoivat Pinochetia vastustaneen kansanrintaman tukemista. Inti-Illimani palasi konsertoimaan Chileen vasta 1988. Vuonna 2001 yhtye jakautui kahtia, jolloin kolme yhtyeen jäsentä perusti uuden yhtyeen nimeltä Inti-Histórico.


title: Lego Indiana Jones

text: Lego Indiana Jones on Legon tuotesarja, joka perustuu Steven Spielbergin ja George Lucasin Indiana Jones -elokuviin. Lego Indiana Jones -sarjasta on tehty myös kaksi videopeliä, "" (2008) ja "" (2009) joka sisältää uuden elokuvan ja kenttäeditorin.


title: Mikko Lahtio

text: Mikko Antti Juhani Lahtio (s. 21. syyskuuta 1984 Loppi) on suomalainen keskimatkojen juoksija. Hän edustaa Helsingin Kisa-Veikkoja ja hänen valmentajansa on Olavi Lahtio.


title: Mikko Lahtio

text: Lahtio osallistui alle 20-vuotiaiden Euroopan-mestaruuskilpailuihin Tampereella 2003 pudoten välierissä. Hän edusti Suomea Pekingin olympialaisissa 2008 jääden 800 metrin alkuerässään kahdeksanneksi. Hän karsiutui saman matkan alkuerissä myös Barcelonan EM-kilpailuissa 2010. Aikuisten maaotteluissa hän on kilpaillut vuodesta 2005 lähtien. Ensimmäisen maaotteluvoittonsa hän saavutti 800 metrin kilpailussa Helsingissä 2008.


title: Mikko Lahtio

text: Lahtio on voittanut 800 metrin juoksun Suomen mestaruuden Jyväskylässä 2006 ajalla 1.48,53, Lappeenrannassa 2007 tuloksella 1.48,85, Tampereella 2008 ajalla 1.48,77, Espoossa 2009 ajalla 1.52,84 ja Kajaanissa 2010 juostuaan ajan 1.51,34. Porissa 2005 ja Lahdessa 2012 hän sai SM-hopeaa. 1 500 metrillä hän on saanut SM-pronssia 2008. Sisäratojen SM-kilpailuissa hän on voittanut 800 metrillä kultaa Rovaniemellä 2007. Viestinjuoksun SM-kisoissa hän on kuulunut 4 × 800 metrin voittajajoukkueeseen vuosina 2008 ja 2010 sekä 4 × 1 500 metrin mestarijoukkueeseen vuosina 2005, 2006 ja 2008.


title: Telakuorma-auto

text: Telakuorma-auto (Puolustusvoimain kielessä usein teka) on teloilla varustettu maastoajoneuvo. Niillä voidaan ajaa lähes kaikentyyppisillä alustoilla mutta erityisesti niitä on suunniteltu käytettäväksi soilla ja lumessa. Joillakin voidaan ylittää jopa pieniä vesistöjä. Valtaosa telakuorma-autoista on sotilaskäytössä, mutta niitä on runsaasti käytössä myös siviilipuolella, kuten pelastusviranomaisilla. Telakuorma-automallit ovat useimmiten valmistettu keveistä materiaaleista eikä niissä ole panssarointia.


title: Telakuorma-auto

text: Telakuorma-auton maasto-ominaisuudet perustuvat leveisiin teloihin ja niiden maastoon aiheuttamaan pieneen pintapaineeseen, joka on jopa pienempi kuin jalkaisin liikkuvan miehen. Tästä syystä sillä voidaan ajaa vaikeakulkuisilla soillakin. Ajoneuvon uintikyky taas perustuu tiiviiseen rakenteeseen ja korin keveyteen jolloin siitä tulee käytännössä vene.


title: Telakuorma-auto

text: Telakuorma-autojen käyttötarkoitus on lähes sama kuin muiden sotilaskäytössä olevien kuorma-autojen eli miehistön ja materiaalin kuljettaminen. Merkittävänä erona ja etuna on kyky liikkua lähes rajattomasti tiestön ulkopuolella ja vaikeissa keliolosuhteissa kuten auraamattomilla teillä. Telakuorma-auto tarjoaa lähes samanlaisen maastoliikkuvuuden kuin hevoset tarjosivat suomalaisille toisessa maailmansodassa. Normaalilla tiestöllä telakuorma-auto on suhteellisen nopea sillä esimerkiksi suomalainen Sisu NA-110 saavuttaa 65 km/h huippunopeuden.


title: Telakuorma-auto

text: Ruotsin puolustusvoimat ryhtyi jo 1950-luvulla suunnittelemaan telakuorma-autojen hankintaa. Ensimmäinen malli oli Bandvagn 202 vuodelta 1961. Saatujen kokemuksien perusteella sitä seurasi Bandvagn 206. Suomessa seurattiin ajoneuvotyypin kehitystä ja joitakin Bandvagneja hankittiin Puolustusvoimien käyttöön. Sisu kehitti suomalaisen telakuorma-automallin 1980-luvun alussa. Suomen puolustusvoimissa pääasiallisena ajoneuvokalustonaan telakuorma-autoja käyttävät Kainuun Prikaati, Pohjois-Karjalan Prikaati sekä Jääkäriprikaati. Suomessa telakuorma-autoja on miehistönkuljetuksen lisäksi käytetty mm. evakuointiin, komento- ja viestiajoneuvoina (myös YVI), kranaatinheitin- ja panssarintorjuntaohjusvaunuina.


title: Dedé (jalkapalloilija, 1978)

text: Dedé (oik. Leonardo de Deus Santos, s. 18. huhtikuuta 1978 Belo Horizonte, Brasilia) on brasilialainen jalkapalloilija, pelipaikaltaan vasen laitapuolustaja. Hän edustaa Saksan Bundesliigan Borussia Dortmundia. Ennen siirtymistään Saksaan Dedé pelasi kotimaassaan Brasiliassa Atlético Mineirossa, jonka aikana Placa-lehti palkitsi hänet vuonna 1997 Bola de Prata -palkinnolla parhaana laitapuolustajana.


title: Kai Rautio

text: Kai Rautio (s. 22. heinäkuuta 1964 Oulu) on suomalainen jääkiekkovalmentaja ja entinen jääkiekkopuolustaja.


title: Kai Rautio

text: Rautio pelasi SM-liigassa yhteensä 12 kautta Kärpissä, HIFK:ssa, KalPassa ja HPK:ssa. Hän pelasi myös Saksassa ja Italiassa. Hänen pelaajauransa loppui kauteen 1999–2000 ranskalaisessa HC Caenissa. Rautio on voittanut yhden SM-hopean (1987) ja kolme SM-pronssia (1986, 1992, 1999). Hän pelasi SM-liigassa 535 runkosarjaottelua ja 51 pudotuspeliottelua. Hän pelasi 38 A-maaottelua ja 33 B-maaottelua ja kuului MM-kisamiehistöön vuosina 1990 ja 1992, joista jälkimmäisellä kerralla Suomi saavutti MM-hopeaa.


title: Kai Rautio

text: Pelaajauransa jälkeen Rautio on toiminut valmentajana. Hän valmensi Pelicansin A-nuoret mestaruuteen 2006–2007. Hän työskenteli HIFK:n SM-liigajoukkueessa apuvalmentajana vuosina 2008–2011, ja keväällä 2011 HIFK voitti SM-kultaa. Tämän jälkeen Raution piti siirtyä apuvalmentajaksi SM-liigajoukkue Pelicansiin, mutta hän lähtikin apuvalmentajaksi KHL-liigan Torpedo Nižni Novgorodiin, jossa Rautio viipyi kaksi kautta. Hämeenlinnan Pallokerho ilmoitti 10. kesäkuuta 2013 palkanneensa Raution kaksivuotisella sopimuksella päävalmentajakseen. Rautio toimi HPK:n päävalmentajana vain kauden 2013–2014 alun, kunnes hänet erotettiin tehtävistään luottamuspulan vuoksi 14. lokakuuta 2013.


title: Ohjelmatyö

text: Ohjelmatyö ry on Vasemmistoliittoa lähellä oleva yhdistys, johon kuuluu noin 30 kulttuuriyhdistystä ja ammattiosastoa. Järjestö perustettiin 1950-luvun lopulla huolehtimaan työväentalojen ohjelmatarjonnasta. Vuonna 2008 Ohjelmatyö nousi julkisuuteen vaalirahoituskeskustelun yhteydessä, kun kävi ilmi, että yhdistys oli tukenut Vasemmistoliiton ehdokkaita eduskuntavaaleissa 2007 yli 100 000 eurolla. Ohjelmatyön puheenjohtaja on Tanja Vihersaari ja sihteeri Taisto Terävä.


title: Ohjelmatyö

text: Ohjelmatyö toimi aluksi Työväen-, kulttuuri- ja kansantalojen Tuki -yhdistyksen osana. Kun tukiyhdistyksestä vuonna 1959 muodostettiin Kulttuurityön Keskus (KtK), jäi Ohjelmatyö sen rinnalle itsenäiseksi toimijaksi. Ohjelmatyö vastasi muun muassa kuorosovitusten, kisällilaulujen, runojen, pakinoiden, laulu- ja runosikermien, laulelmien, kuplettien ja kerhoiltaohjeiden laatimisesta sekä toimittamisesta tilaajille. Suomen Demokratian Pioneerien Liitolle ja Suomen Naisten Demokraattiselle Liitolle valmistettiin omia erityisohjelmistoja. Yhdistys huolehti lisäksi ohjelma-ohjaajien kurssien järjestämisestä, välitti taiteilijoita tilaisuuksiin ja järjesti tilauksista juhlia. Elokuussa 1963 Ohjelmatyö ja sen toiminnot siirtyivät KtK:n alaisuuteen. 1960-luvun puolivälistä alkaen KtK luopui Ohjelmatyön ylläpidosta ja Ohjelmatyön tehtäväksi jäi ainoastaan poliittisen ohjelma-aineiston toimittaminen jäsenjärjestöille. Osa aiemmista tehtävistä siirtyi vuonna 1964 perustetun Kansan Sivistystyön Liiton taide- ja ohjelmajaostolle.


title: Ohjelmatyö

text: Ohjelmatyö omaksui roolinsa vaalirahoituksen järjestäjänä vasta 2000-luvulla. Vasemmistoliittoa lähellä olevat yhdistykset ovat ohjanneet tukea puolueen ehdokkaille Ohjelmatyön kautta. Suurella summalla Ohjelmatyötä avusti vuonna 2007 ainakin Yrjö Sirolan Säätiö. Eduskuntavaaleissa 2007 Ohjelmatyö tuki valitsemiaan noin 50 ehdokasta yli 100 000 eurolla. Tukea saivat ainakin Martti Korhonen (22 000 euroa), Claes Andersson (15 000), Sirpa Puhakka (12 000) Erkki Virtanen (5 000), Matti Kangas (2 000) ja Minna Sirnö (8 000). Yhdistys ei ole halunnut kertoa julkisesti tuen jakoperusteita tai sitä keitä kaikkia se on tukenut. Osa tukea saaneista kansanedustajista ei ilmoittanut saaneensa tukea nimenomaan Ohjelmatyöltä. Toinen vasemmistoliittolaisten rahavirtoja kanavoinut järjestö on Punajuuri, jonka kautta aiemmin ohjattiin SAK:n vasemmistoryhmien vaalitukea.


title: Ohjelmatyö

text: Ohjelmatyön jäsenyhdistyksiä ovat (ainakin) Vasemmistoviestintä, Suur-Helsingin Kulttuurityö, Kulttuurityön Keskus ja Kansantalojen liitto.


Muistojeni laulut – 30 hienointa levytystä on suomalaisen laulaja Topi Sorsakosken kokoelmalevy. Se julkaistiin 25. kesäkuuta 2008.


title: Sotametalli

text: Sotametalli (engl. "war metal") on 1990-luvun vaihteessa syntynyt black/death metalin alalaji, joka on grindcore-vaikutteista. Tyyliltään se on brutaalia extreme metalia, jonka laulu on yleensä death metal -tyylistä murinaa ja sanoitukset käsittelevät sotaa. Tyylin kehittäjänä pidetään kanadalaista Blasphemya.


title: Taas tyttö kadoksissa!

text: Taas tyttö kadoksissa! on suomalainen komediaelokuva vuodelta 1957. Sen on ohjannut Ville Salminen.


title: Taas tyttö kadoksissa!

text: Elokuvan työnimenä oli "Tapaus Annikki Niemi". Elokuvan käsikirjoitus sai aiheen Kyllikki Saaren tapauksesta, mutta suorat viittaukset siihen jätettiin Valtion elokuvatarkastamon vaatimuksesta pois.


title: Taas tyttö kadoksissa!

text: Elokuvan katsojamäärät jäivät vuoden heikoimmiksi, ja tuotantoyhtiölle jäi tappiota puolet tuotantokustannuksista. Kymmenen vuotta myöhemmin ohjaaja Salminen kommentoi rikoskomediaansa: ”Se oli hirvittävä elokuva”.


title: Taas tyttö kadoksissa!

text: Leo Jokela esittää sensaatiouutista etsivää lehtimiestä. Kadonneen tytön arvoitusta selvitettäessä juoneen kietoutuu lukuisia hahmoja yksinkertaisesta poliisista kauppiaaseen. Epäilyn kohteena on hämäräperäinen autonkorjaaja.


title: Taas tyttö kadoksissa!

text: Aikalaisarvioijat eivät juuri antaneet elokuvalle kiitosta. Esimerkiksi Leo Nordberg ("Uusi Suomi") sanoi: ”Ville Salmisen ohjaus on haparoivaa, hutiloivaa ja innotonta. Näyttelijöillä on filmissä musta päivänsä - -”. Jotain hyvää siitä löysi kuitenkin Inkeri Lius ("Suomen Sosialidemokraatti"): käsikirjoitus ”täyttää rikoselokuvan vaatimukset sikäli, että sen juoni on yhtenäinen ja sen henkilöt toimivat ammattinsa mukaisesti”.


title: Taas tyttö kadoksissa!

text: Henri Waltter Rehnström kiitti "Tv-maailma"-lehdessä vuonna 2014 elokuvaa oivaltavaksi massahysterian kuvaukseksi ja Ville Salmista komediamestariksi.


title: Majolika

text: Majolika on värikästä, lasitettua materiaalia, josta on tehty muun muassa seinälaattoja, taloustavaroita ja koriste-esineitä. Nimitys tulee Mallorcan saaresta, jonka nimi oli vanhassa italian kielessä "Maiolica".


title: Majolika

text: Alun perin majolikaksi kutsuttiin värikästä fajanssia, jota valmistettiin käsityönä Välimeren maissa renessanssiajalla. Esine poltettiin kertaalleen ja kastettiin tinalasitteeseen. Sitten sen annettiin kuivua, ja viimeiseksi se koristeltiin kovapolttoväreillä. Majolikaa valmistaneet käsityöläiset olivat aikanaan hyvin arvostettuja, ja piispat ja aateliset palkkasivat heitä palvelukseensa.


title: Majolika

text: Myöhemmin majolikaa alettiin valmistaa teollisesti fajanssi- tai posliinimassasta. Teollisesti valmistetut majolikaesineet ovat itse asiassa jäljennöksiä, jotka muistuttavat esikuviaan vain vähän.


title: Pößneck

text: Pößneck on kaupunki Thüringenin osavaltiossa, itäisessä Saksassa. Se sijaitse osavaltionsa itäosassa, noin 19 kilometriä itään Rudolstadtista ja 26 kilometriä etelään Jenasta. Pößneck kuuluu Saale-Orla-Kreisin piirikuntaan ja on piirikuntansa suurin kaupunki. Kaupungin asukasluku on noin 12 000.


title: Pößneck

text: Varhaisin tunnettu kirjallinen maininta Pößneckistä on peräisin vuodelta 1252. Kaupunkina se mainittiin ensimmäisen kerran vuonna 1324, jolloin Wettinin hallitsijasukuun kuulunut Thüringenin maakreivi ja Meißenin rajakreivi Friedrich luovutti Pößneckin lahjoitusmaana Schwarzburgin kreivikunnalle. 1300-luvulla kaupunkiin myös perustettiin karmeliittaluostari. Vuonna 1424 Pößneck päätyi jälleen Wettinin suvun hallintaan.


title: Pößneck

text: Vuodesta 1572 Pößneck kuului Saksi-Coburgin ruhtinaskunnalle ja vuodesta 1540 Saksi-Altenburgin herttuakunnalle. Vuonna 1672 kaupungissa alkoi Saksi-Gothan herttuakunnan valtakausi ja vuonna 1682 se siirtyi Saksi-Coburg-Saalfeldin herttuakunnan hallittavaksi. Vuonna 1826 kaupunki tuli osaksi Saksi-Meiningenin herttuakuntaa, johon se kuului aina Thüringenin perustamiseen saakka.


title: Pößneck

text: Teollistumisen myötä 1800-luvulla Pößneck kasvatti merkitystään Saksi-Meiningenissa. Siitä muodostui herttuakunnan merkittävin teollisuuskaupunki. Vuonna 1871 kaupunki sai rautatieyhteyden ollen osa Gera–Saalfeldin-linjaa. Vuonna 1889 valmistui rautatieyhteys Pößneckin ja Jenan välille.


title: Pößneck

text: Toisen maailmansodan aikana Pößneckiin tuotiin Saksan sodassa valloittamilta alueilta ulkomaalaista työvoimaa pakkotyöleiri L:ään. Pakkotyöläisiä pakotettiin vuoden 1945 huhtikuussa kuolemanmarssille. Työläisten muistolle pystytettiin vuonna 1985 muistomerkki Bundesstraße 281:n varrelle.


title: Pößneck

text: Vuonna 1952 Pößneckistä muodostettiin Pößneckin piirin hallintokaupunki, jona se säilyi Saale-Orla-Kreisin perustamiseen vuoteen 1994 saakka.


title: David Výborný

text: David Výborný (s. 2. kesäkuuta 1975 Jihlava, Tšekkoslovakia) on tšekkiläinen jääkiekkoilija. Hän oli NHL-seura Columbus Blue Jacketsin historian ensimmäisen vuosikymmenen tehokkaimpia pelaajia. Výborný on voittanut urallaan viisi maailmanmestaruutta.


title: David Výborný

text: Výborný nousi Sparta Prahan joukkueeseen jo muutamaksi otteluksi 16-vuotiaana kaudella 1990–1991 Tšekkoslovakian pääsarjaan. Seuraavalla kaudella Výborný teki läpimurtonsa ja hänet valittiin Tšekkoslovakian liigan vuoden tulokkaaksi. Kausi 1992–1993 oli Tšekkoslovakian liigan viimeinen ja Výborný oli voittamassa tuolloin sarjan mestaruutta.


title: David Výborný

text: Kaudella 1993–1994 Výborný valittiin Tšekin Extraliigan herrasmiespelaajaksi. Seuraavaksi kaudeksi hän siirtyi Edmonton Oilersiin, joka oli varannut hänet . Výborný ei kuitenkaan saanut peliaikaa Edmontonista, vaan pelasi koko kauden AHL-liigan Cape Breton Oilersissa. Výborný palasikin kauden jälkeen takaisin Eurooppaan ja Sparta Prahaan, jossa pelasi seuraavat kaksi vuotta. Kauden 1997–1998 Výborný edusti Elitserienin MODOta.


title: David Výborný

text: Kaudeksi 1998–1999 Výborný palasi takaisin Sparta Prahaan. Kauden aikana hän teki 52 ottelussa 70 pistettä ja voitti Extraliigan pistetilaston. Seuraavalla kaudella Výbornýn tehopisteet olivat runkosarjassa hieman huonommat, mutta pudotuspeleissä hän oli koko liigan tehokkain pelaaja 11 pisteellään. Sparta Praha voittikin kauden päätteeksi Extraliigan mestaruuden.


title: David Výborný

text: Výborný siirtyi kaudeksi 2000–2001 NHL-joukkue Columbus Blue Jacketsiin, jolle kausi oli historian ensimmäinen. Výborný teki heti seuran ensimmäisessä pelissä 7. lokakuuta 2000 maalin. Ensimmäisellä kaudellaan Výborný teki 32 pistettä. Kaudella 2002–2003 hän paransi 46 pisteeseen ja kaudella 2003–2004 53 pisteeseen. Tuolloin hän oli joukkueensa toiseksi tehokkain maalintekijä ja pistemies Rick Nashin jälkeen. Výborný pelasi Sparta Prahassa. Siltä varalta, että työsulku jatkuisi myös seuraavan kauden, Výborný teki kesällä 2005 sopimuksen ZSC Lionsiin Sveitsin pääsarjaan. Kausi 2005–2006 saatiin kuitenkin NHL:ssä käyntiin ja Výborný palasi Columbukseen.


title: David Výborný

text: Kaudella 2005–2006 Výborný teki 65 pistettä ja oli joukkueensa paras pistemies. Kaudella 2006–2007 Výborný oli toistamiseen Columbuksen tehokkain pelaaja tehtyään 64 pistettä. Výborný pelasi huonoimman Columbus-kautensa 2007–2008, jolloin hän teki vain 26 pistettä 66 ottelussa.


title: David Výborný

text: Columbus ei tehnyt Výbornýn kanssa jatkosopimusta kesällä 2008. Hän jätti Columbuksen seuran historian eniten pisteitä tehneenä ja maalisyöttöjä antaneena pelaajana. Výborný on myös pelannut eniten otteluita Columbuksessa. Hän pelasi joukkueessa 534 ottelussa ja teki 317 pistettä, joista 113 oli maaleja ja 204 syöttöjä.


title: David Výborný

text: Výborný teki kaudesta 2008–2009 sopimuksen Sparta Prahan kanssa.


title: David Výborný

text: Výborný aloitti maajoukkueuransa nuorisomaaotteluissa. Vuonna 1992 hän pelasi Tšekkoslovakian kultaa voittaneessa 18-vuotiaiden EM-joukkueessa. Výborný oli 18-vuotiaiden EM-kilpailuissa myös vuonna 1993, jolloin hän edusti jo Tšekkiä. Maa voitti vuonna 1993 EM-pronssia 18-vuotiaissa. Výborný valittiin sekä vuonna 1992 että 1993 EM-turnauksen parhaaksi hyökkääjäksi ja vuonna 1992 hän voitti myös turnauksen pistepörssin 14 pisteellään. Nuorten MM-kilpailuissa Výborný pelasi vuosina 1993 ja 1994. Vuonna 1993 Výborný voitti MM-pronssia ja seuraavana vuonna hänet valittiin turnauksen tähdistökentälliseen.


title: David Výborný

text: Tšekin maajoukkueessa Výborný pelasi ensimmäisen aikuisten arvoturnauksensa vuonna 1994. Seuraavan kauden hän pelasi Pohjois-Amerikassa ja palasi maajoukkueeseen vuonna 1996, jolloin Tšekki voitti maailmanmestaruuden. Vuonna 1997 Výborný oli voittamassa MM-pronssia.


title: David Výborný

text: Vuosina 1999, 2000 ja Vuosina 2001 Tšekki voitti kolme maailmanmestaruutta ja Výborný pelasi joka kerta joukkueessa. Vuoden 2000 kisoissa Výborný teki 10 pistettä yhdeksässä ottelussa ja oli turnauksen kolmanneksi tehokkain pelaaja ja Tšekin toiseksi paras pistemies Jiří Dopitan jälkeen.


title: David Výborný

text: Výborný edusti Tšekkiä edelleen MM-turnauksessa 2002, 2003, 2004, mutta ilman suurempaa menestystä. Syksyllä 2004 pelatussa jääkiekon maailmancupissa Výborný oli jälleen mukana Tšekin joukkueessa.


title: David Výborný

text: Mitalikantaan Tšekki ja Výborný palasivat jälleen MM-kisoissa vuonna 2005, Výborný voitti viidennen maailmanmestaruutensa. Seuraavana vuonna Výborný pelasi uransa ensimmäisen olympiaturnauksen, kun hänet valittiin Tšekin joukkueeseen Torinon olympialaisiin. Saman vuoden MM-kilpailuissa Tšekin voitti hopeaa. Výborný valittiin turnauksen tähdistökentälliseen. Vuoden 2007 MM-turnaus oli Výbornýlle jo uransa kahdestoista.


title: Neuvostoliiton 8. kaartinarmeija

text: Neuvostoliiton 62. armeija (ven. 62-я армия) oli Neuvostoliiton puna-armeijan kenttäarmeija toisessa maailmansodassa. Armeija tunnetaan erityisesti sen sitkeästä puolustautumisesta Stalingradin taistelussa, jonka ansiosta se nimettiin 8. kaartinarmeijaksi. Se oli palveluksessa kylmän sodan loppuun asti.


title: Neuvostoliiton 8. kaartinarmeija

text: 62. armeija muodostettiin alun perin nimellä 7. reservinarmeija osaksi Stavkan reserviä toukokuussa 1942. Se nimettiin pian uudelleen 62. kivääriarmeijaksi.


title: Neuvostoliiton 8. kaartinarmeija

text:
Armeija sijoitettiin elokuussa 1942 Stalingradin kaupunkiin, jossa osa siihen liitetyistä yksiköistä jo taisteli. Sen johtajana oli tuolloin kenraaliluutnantti Anton Lopatin. Ei kestänyt kauan, kun Lopatin koki tilanteen mahdottomaksi. Hänen mielestään kaupunkia ei voitu pitää ja hän alkoi vetämään armeijansa yksikköjä ilman käskyä ylemmiltä tahoilta. Stalin oli määrännyt kaupungin pidettäväksi hintaan mihin hyvänsä, joten Stalingradin rintaman komentaja kenraali Andrei Jerjomenko ja johtava poliittinen upseeri Nikita Hruštšov erottivat Lopatinin ja määräsivät tilalle kenraaliluutnantti Vasili Tšuikovin. Hetken kuluttua komentajat kysyivät Tšuikovin mielipidettä uudesta tehtävästään. Aiemmin suomalaisia vastaan Talvisodassa huonosti pärjännyt kenraaliluutnantti vastasi: "Emme voi luovuttaa tätä kaupunkia. En aio koskaan jättää sitä. Joko pidämme sen tai kuolemme".
Tšuikov johti armeijaansa edestä päin, mutta vaati siltä myös kovia. Armeijan kärsimät tappiot olivat valtavia ja se melkein tuhottiin kolmesti. Joukot hupenivat välillä 20 000 mieheen, vain reilua divisioonaa vastaavaan miesvahvuuteen. Suuret tappiot ja kärsimykset nostattivat karkuruuslukuja. Yli 10 000 miestä ammuttiin karkureina. Vihollisen jatkuvista valtausyrityksistä huolimatta Tšuikovin armeija piti kaupungin hallussaan, kunnes Saksan 6. armeija saatiin piiritettyä sinne.
Stalingradin taistelun päättyessä armeija oli saavuttanut tarunomaisen maineen, sille myönnettiin kunnianosoituksena Leninin kunniamerkki ja kaartinarmeijan status, ja sen nimeksi tuli 8. kaartinarmeija.


title: Neuvostoliiton 8. kaartinarmeija

text: Stalingradin jälkeen maaliskuussa 1943 8. kaartinarmeija liitettiin osaksi 3. Ukrainan rintamaa, jota johti Rodion Malinovski. Tšuikov pysyi armeijan komentajana ja lähti viemään sitä kohti Berliiniä. Rintama alkoi nopeasti valtaamaan takaisin Ukrainaa ja Valko-Venäjää 8. kaartinarmeija kärkenään.


title: Neuvostoliiton 8. kaartinarmeija

text: Kesäkuussa 1944 8. kaartinarmeija siirrettiin osaksi 1. Valko-Venäjän rintamaa. Puolassa armeija osallistui Lublin-Brestin offensiiviin osana operaatio Bagrationia 18. heinäkuuta - 2. elokuuta 1944. Se kunnostautui Lublinin valtauksessa. Marraskuussa 1. Valko-Venäjän rintaman komentajaksi tuli Georgi Žukov. Tammikuussa 1945 käynnistetyn operaation aikana armeija eteni Veikseliltä Lublinin pohjoispuolelta Łódźin ja Poznańin kautta kohti Oderia, jonka rannan se tavoitti helmikuun alussa 1945.


title: Neuvostoliiton 8. kaartinarmeija

text:
8. kaartinarmeija toimi Berliiniin kohdistuvan hyökkäyksen kärkenä ja osallistui lopulta kaupungin valtaamiseen. 2. toukokuuta 1945 Berliinin varuskunta antautui Tšuikovin esikunnalle.
Kylmän sodan aikana 8. kaartinarmeija oli sijoitettuna Itä-Saksaan rajalle strategisesti tärkeän Fuldan aukon alueelle. Sitä vastapäätä lännessä vartioi Yhdysvaltain 5. armeijakunta. Sen päämaja sijaitsi Nohrassa, Weimarissa.


title: TUI fly Deutschland

text: TUI fly Deutschland (aiemmin TUIfly; IATA: X3, ICAO: TUI, kutsukoodi: TUI JET) on saksalainen Hannoverissä kotipaikkaansa pitävä lentoyhtiö, joka kuuluu saksalaiseen TUI AG:hen.


title: TUI fly Deutschland

text: TUI fly Deutschlandin laivasto heinäkuussa 2016:


title: Vitsaus

text: Vitsaus on kuusankoskelainen black metal -yhtye, joka perustettiin vuonna 2002. Kappaleiden sanoitukset sanoitukset keskittyvät kristinuskon vastaisuuteen, Saatanaan ja vihaan.EP:t


title: Ed O’Kelley

text: Edward Capehart ”Ed” O’Kelley (1858 – 13. tammikuuta 1904) tunnetaan siitä, että hän tappoi Robert Fordin – joka puolestaan oli ampunut kuuluisan lainsuojattoman Jesse Jamesin. Kirjailija Judith Ries on kirjoittanut O’Kelleystä kirjan "Ed O’Kelley: The Man Who Killed Jesse James’ Murderer" (1994).


title: Ed O’Kelley

text: Robert Ford ampui Jesse Jamesin palkkiorahojen vuoksi Missourissa vuonna 1882, ja O’Kelley vannoi kostavansa ystävänsä kuoleman. Ford joutui jättämään Missourin yleisen mielipiteen vuoksi. O’Kelley jäljitti tämän kymmenen vuotta myöhemmin Creeden pikkukaupungista Coloradosta. Ford oli tuolloin avaamassa telttasaluunaa hopeankaivajien asuttamaan pikkukaupunkiin. Ford oli huolestunut O’Kelleyn aiemmista uhkailuista ja syytti tätä kultaisen sormuksensa varastamisesta. Viranomaiset eivät kuitenkaan pidättäneet O’Kelleytä varkaudesta, kuten Ford oli odottanut.


title: Ed O’Kelley

text: Aiheettomista syytöksistä raivostuneena O’Kelley poistui saluunasta, mutta palasi takaisin haulikon kanssa. Nähdessään haulikon Ford yritti paeta, mutta O’Kelley ampui molemmat piiput tyhjiksi ja Ford sai surmansa. Välikohtaus tapahtui 8. kesäkuuta 1892. Myöhemmin O’Kelley tuomittiin elinkautiseen Coloradon rangaistuslaitoksessa toisen asteen murhasta. Monet osavaltion asukkaat kirjoittivat nimensä anomukseen O’Kelleyn vapauttamiseksi ja lokakuussa 1902 Coloradon kuvernööri armahti hänet.


title: Ed O’Kelley

text: Vuonna 1904 O’Kelley joutui Oklahoma Cityn kadulla riitaan paikallisen poliisin kanssa. Useita minuutteja kestäneen tappelun seurauksena lainvalvoja ampui O’Kelleytä kuolettavasti.


title: Dora Maar

text: Henriette Theodora Markovitš, joka tuli tunnetuksi nimellä Dora Maar (22. marraskuuta 1907 – 16. heinäkuuta 1997) oli ranskalainen valokuvaaja, runoilija ja taidemaalari, joka oli kroatialaista sukujuurta. Hänet tunnettiin erityisesti Pablo Picasson rakastajattarena ja muusana.


title: Rafael Advanced Defense Systems

text: Rafael Advanced Defense Systems Ltd, lyhyemmin pelkkä RAFAEL, (aiemmin "RAFAEL Armament Development Authority") on israelilainen vuonna 1948 perustettu aseita ja aseteknologiaa valmistava yritys. Se kuului aiemmin Israelin puolustusministeriön alaisuuteen valtio-omisteisena.


title: John Pickard

text: John M. Pickard (25. kesäkuuta 1913, Lascassas, Tennessee, Yhdysvallat – 4. elokuuta 1993, Rutherford county, Tennessee, Yhdysvallat) oli yhdysvaltalainen näyttelijä, jonka tunnetuin rooli oli western-sarjassa Gunsmoke, jossa hän näytteli 12 jaksossa. Pickard loikin uransa lännensarjoissa ja -elokuvissa. Hän on näytellyt Gunsmoken lisäksi muun muassa sarjoissa Virginialainen, The Wild Wild West, Rawhide ja Bonanza. Hänellä ja vaimollaan Annilla on kaksi lasta.


title: Salamaa ja jyrinää

text: Salamaa ja jyrinää ("Why Worry?") on vuonna 1923 valmistunut mykkäelokuva, jonka ohjasivat Fred Newmeyer ja Sam Taylor. Pääosaa esitti Harold Lloyd, joka oli samana vuonna näytellyt elokuvassa "Tuhannen dollarin nousukas".


title: Salamaa ja jyrinää

text: "Salamaa ja jyrinää" oli viimeinen Lloydin ja Hal Roachin yhteistyönä tehty elokuva.


title: Salamaa ja jyrinää

text: Harold Van Pelham on rikas liikemies, joka luulee olevansa kuolemansairas, vaikka on todellisuudessa aivan terve. Pelham päättää purjehtia pienelle, Etelä-Amerikasta länteen päin sijaitsevalle saarelle "terveytensä" vuoksi.


title: Salamaa ja jyrinää

text: Rauhan ja yksinäisyyden sijaan Pelham huomaa saapuneensa keskelle vallankumousta, mikä tosin selviää hänelle myöhemmin. Lopulta hänet suljetaan vankilaan, missä hän tapaa suurikokoisen, mutta ystävällisen miehen, Colosson. He alkavat suunnitella pakoa.


title: Salamaa ja jyrinää

text: Kun Pelham auttaa kiskomaan Colosson kipeän hampaan, kiitollinen Colosso lupaa tehdä Pelhamin tahdon mukaan. Pelhamista meneillä oleva vallankumous on pahaksi terveydelle, joten sen on loputtava. Pelham, Colosso ja Pelhamin hoitaja onnistuvatkin kukistamaan vallankumouksen. Lopulta Pelham tajuaa olleensa terve alun alkaen.


title: Gypsy (Uriah Heepin kappale)

text: Gypsy on brittiläisen Uriah Heep -yhtyeen kappale, joka julkaistiin yhtyeen debyyttialbumilla "Very 'eavy... very 'umble" vuonna 1970. Kappale oli myös yhtyeen ensimmäinen singlejulkaisu. Laulu kertoo minäkertojan kielletystä rakkaudesta romaninaiseen.


title: Gypsy (Uriah Heepin kappale)

text: Tyyliltään kappale edustaa progressiivista heavy metalia ja sen katsotaan vaikuttaneen merkittävästi kyseisen tyylin kehitykseen. Kappaleen albumiversio kestää noin kuusi ja puoli minuuttia, mutta singleversio on lyhennetty vajaaseen kolmeen minuuttiin. Kappale on mukana myös vuonna 1973 ilmestyneellä "Uriah Heep Live" -tuplalevyllä, jolla sen pituus on noin 14 minuuttia.


title: Gypsy (Uriah Heepin kappale)

text:
Alkuperäisellä Saksan liittotasavallan painoksella singlen b-puoli oli ”Bird of Prey”, joka julkaistiin debyyttialbumin Yhdysvaltain painoksessa.
Manner-Euroopassa kappaleen albumijulkaisu tapahtui vasta vuonna 1971 levyllä "Salisbury".


title: Gypsy (Uriah Heepin kappale)

text: Pate Mustajärven vuonna 1984 julkaistulla soololevyllä "Nyt!" on ”Gypsyn” suomenkielinen versio ”Kipsi”.


title: Gypsy (Uriah Heepin kappale)

text:
A-puoli
B-puoli


title: Lego Mars Mission

text: Lego Mars Mission oli Lego-tuotesarja eli teema, joka oli markkinoilla vuodesta 2007 vuoteen 2008 asti. Se kuului Lego Space-pääteemaan.


title: Lego Mars Mission

text: Mars Mission kertoi Maan astronauttien ja avaruusolioden kohtaamisesta Marsin pinnalla. Molemmat joukkiot olivat saapuneet Marsiin keräämään energiakristalleja ja kristallien vähyys sai joukkiot toisiaansa vastaan. Vaikka virallisesta jatko-teemasta ei puhutakaan, Mars Missionia pidetään yleisesti aikaisemman, vuonna 2001 markkinoilla olleen, Lego Life On Marsin jatkoteemana